text:
Chapter 2
1 Ne malayika wa Mukama n'ava e Girugaali n'ayambuka e Bokimu. N'ayogera nti Nabalinnyisa okuva mu nsi y'e Misiri, ne mbaleeta mu nsi gye nnalayirira bajjajjammwe; ne njogera nti Sirireka ndagaano yange (gye nnalagaana) nammwe:
2 nammwe temulagaananga ndagaano n'abo abatuula mu nsi muno; mumenyemenyenga ebyoto byabwe: naye mmwe temuwulidde ddoboozi lyange: kiki ekibakozesa bwe mutyo?
3 Nange kyennava njogera nti Siibagobenga mu maaso gammwe; naye banaabanga ng’amaggwa mu mbiriizi zammwe, ne bakatonda baabwe banaabanga kyambika gye muli.
4 Awo olwatuuka malayika wa Mukama bwe yabuulira ebigambo ebyo abaana ba Isiraeri, abantu ne bayimusa eddoboozi lyabwe, ne bakaaba amaziga.
5 Ekifo ekyo ne bakituuma erinnya Bokimu: ne baweera eyo ssaddaaka eri Mukama.
6 Awo Yoswa bwe yamala okusiibula abantu, abaana ba Isiraeri ne bagenda buli muntu mu busika bwe okulya ensi.
7 Abantu ne baweerezanga Mukama ennaku zonna eza Yoswa, n'ennaku zonna ez'abakadde, abaawangaala okusinga Yoswa, abaalaba omulimu gwonna ogwa Mukama omunene gwe yakolera Isiraeri.
8 Yoswa omwana wa Nuni, omuddu wa Mukama n’afa, nga yaakamaze emyaka kikumi mu kkumi.
9 Ne bamuziika mu nsalo y'obusika bwe mu Timunasukeresi, mu nsi ya Efulayimu ey'ensozi ku bukiika obwa kkono obw'olusozi Gaasi.
10 Era n'ab'emirembe egyo bonna ne bakuŋŋaanyizibwa eri bajjajjaabwe: ne wabaawo emirembe emirala egibaddirira, abataamanya Mukama, newakubadde omulimu gwe yakolera Isiraeri.
11 Abaana ba Isiraeri ne bakola ekyali mu maaso ga Mukama ekibi, ne baweereza Babaali:
12 Mukama ne bamuvaako, Katonda wa bajjajjaabwe, eyabaggya mu nsi y'e Misiri, ne bagoberera bakatonda abalala, ku bakatonda ab'amawanga agabeetooloola, ne babavuunamira, ne basunguwaza Mukama.
13 Mukama ne bamuvaako, ne baweereza Baali ne Asutaloosi.
14 Obusungu bwa Mukama ne bubuubuuka ku Isiraeri, n'abagabula mu mikono gy'abanyazi abaabanyaga, n'abatunda mu mikono gy'abalabe baabwe okwetooloola, n'okuyinza ne batayinza nate kuyimirira mu maaso g'abalabe baabwe.
15 Gye baatabaalanga yonna, omukono gwa Mukama ne gubaleeteranga akabi, nga Mukama bwe yayogera; era nga Mukama bwe yabalayirira: ne beeraliikirira nnyo.
16 Mukama n'ayimusa abalamuzi abaabalokolanga mu mukono gwabo abaabanyaganga.
17 Naye ne batawulira balamuzi baabwe, kubanga baagenda nga bayenda nga bagoberera bakatonda abalala, ne babavuunamira: baakyama mangu okuva mu kkubo bajjajjaabwe lye baatambulirangamu, nga bawulira ebiragiro bya Mukama; bo tebaakola bwe batyo.
18 Era Mukama bwe yabayimusizanga abalamuzi, Mukama n'abanga n'omulamuzi, n’abalokolanga mu mukono gw'abalabe baabwe ennaku zonna ez'omulamuzi: kubanga Mukama ne yejjusa olw'okusinda kwabwe olw'abo abaabajooganga ne babeeraliikiriza.
19 Naye olwatuuka, omulamuzi bwe yamalanga okufa, ne baddanga ennyuma, ne bakola obubi okusinga bajjajjaabwe, nga bagoberera bakatonda abalala okubaweereza n'okubavuunamira; tebaakendeezanga ku bikolwa byabwe so tebaalekanga kkubo lyabwe kkakanyavu.
20 Obusungu bwa Mukama ne bubuubuuka ku Isiraeri: n'ayogera nti Kubanga: eggwanga lino lisobezza ku ndagaano gye nnalagira bajjajjaabwe, so tebawulidde ddoboozi lyange;
21 nange okusooka leero kyennaavanga nnema okugoba mu maaso gaabwe ku mawanga Yoswa ge yafissaawo bwe yafa:
22 ndyoke nkeme Isiraeri olw'abo oba nga banaakwatanga ekkubo lya Mukama okulitambulirangamu, nga bajjajjaabwe bwe baalikwata, nantiki si weewaawo.
23 Awo Mukama n'aleka amawanga gali, obutabagoba mangu; so teyabagabula mu mukono gwa Yoswa.


c: text/html

text:
Chapter 7
1 Ebigere byo nga birungi mu ngatto, ggwe omwana w'omulangira! Ennyingo z'ebisambi byo ziri ng'eby'obuyonjo, Omulimu ogw'emikono gy'omukozi omukabakaba.
2 Ekkundi lyo kikompe kyekulungirivu, Omutabuze mwenge gwonna ogutabulwa: Olubuto lwo ntuumu ya ŋŋaano Eyonjebwa n'amalanga.
3 Amabeere go gombi gali ng'abalongo ababiri Abaana b'empeewo.
4 Ensingo yo eri ng'ekigo eky'amasanga; Amaaso go gali nga ebidiba ebiri mu Kesuboni, awali omulyango ogw'e Basulabbimu: Ennyindo yo eri ng'ekigo eky'oku Lebanooni Ekyolekera Ddamasiko.
5 Omutwe gwo guli ku ggwe nga Kalumeeri, N'enviiri ez'oku mutwe gwo ng'olugoye olw'effulungu; Kabaka emibumbo gyazo gimusiba.
6 Ng'oli mulungi, ng'owoomerera, Ai gwe njagala, olw'okusanyusa!
7 Obuwanvu bwo buno buli ng'olukindu, N'amabeere go ng'ebirimba by'ezabbibu.
8 Nayogera nti Naalinya mu lukindu olwo, Naakwata amatabi gaalwo: Amabeere go gabe ng'ebirimba eby'oku muzabbibu, N'akawoowo k'omukka gwo ng'amacungwa;
9 N'akamwa ko ng'omwenge ogusinga obulungi, Ogumirwa obulungi oyo gwe njagala, nga guseeyeeya, Nga guyita mu mimwa gy'abo abeebase.
10 Nze ndi wa muganzi wange, N'okwegomba kwe kuli eri nze.
11 Jjangu, muganzi wange, tufulume mu nsiko; Tusule mu byalo.
12 Tugende munsuku z'emizabbibu mu makya; Tulabe omuzabbibu oba nga giunulisizza, n'ekimuli kyagwo oba nga kyeyanjuluzza, N'emikomamawanga oba nga gyanyizza: Naakuweera eyo okwagala kwange.
13 Amadudayimu gawunya kaloosa, Ne ku nzigi zaffe waliwo ebibala eby'omuwendo omungi eby'engeri zonna, ebiggya n'ebikadde, Bye nkuterekedde, ai muganzi wange.

robotstxt: allowed

filter: keep


text:
Essuula 3
1 Mulabe okwagala bwe kuli okunene Kitaffe kwe yatuwa, ffe okuyitibwanga abaana ba Katonda; era bwe tuli. Ensi kyeva erema okututegeera, kubanga teyamutegeera ye.
2 Abaagalwa, kaakano tuli baana ba Katonda, so tekinnalabisibwa kye tuliba. Tumanyi nti bw'alirabisibwa tulifaanana nga ye; kubanga tulimulaba nga bw'ali.
3 Era buli muntu yenna alina essuubi eryo mu ye yeetukuza ng'oyo bw'ali omutukuvu.
4 Buli muntu yenna akola ekibi, akola n'obujeemu; era ekibi bwe bujeemu.
5 Era mumanyi ng'oyo yalabisibwa era aggyewo ebibi; ne mu ye temuli kibi.
6 Buli muntu yenna abeera mu ye takola kibi: buli muntu yenna akola ekibi nga tamulabangako, so tamutegeera.
7 Abaana abato, omuntu yenna tabakyamyanga; akola obutuukirivu ye mutuukirivu, nga ye bw'ali omutuukirivu;
8 akola ekibi wa Setaani; kubanga okuva ku lubereberye Setaani akola ebibi. Omwana wa Katonda kyeyava alabisibwa amalewo ebikolwa bya Setaani.
9 Buli muntu yenna eyazaalibwa Katonda takola kibi, kubanga ensigo ye ebeera mu ye; so tayinza kukola kibi, kubanga yazaalibwa Katonda.
10 Ku kino abaana ba Katonda n'abaana ba Setaani kwe balabikira: buli muntu yenna atakola butuukirivu si wa Katonda, newakubadde atayagala muganda we.
11 Kubanga kino kye kigambo kye mwawulira okuva ku lubereberye ffe okwagalananga
12 si nga Kayini bwe yali ow'omubi n'atta muganda we. Era yamuttira ki? kubanga ebikolwa bye byali bibi n'ebya muganda we bituukirivu.
13 Temwewuunyanga, ab'oluganda, ensi bw'ebakyawanga.
14 Ffe tumanyi nga twava mu kufa ne tuyingira mu bulamu, kubanga twagala ab'oluganda. Atayagala abeera mu kufa.
15 Buli muntu yenna akyawa muganda we ye mussi; era mumanyi nga tewali mussi alina obulamu obutaggwaawo nga bubeera mu ye.
16 Ku kino kwe tutegeerera okwagala, kubanga oyo yawaayo obulamu bwe ku lwaffe: naffe kitugwanira okuwangayo obulamu bwaffe ku lw'ab'oluganda.
17 Naye buli alina ebintu eby'omu nsi, n'atunuulira muganda we nga yeetaaga, n'amuggalirawo emmeeme ye, okwagala kwa Katonda kubeera kutya mu ye?
18 Abaana abato, tuleme okwagalanga mu kigambo ne mu lulimi, wabula mu kikolwa ne mu mazima.
19 Ku kino kwe tunaategeereranga nga tuli ba mazima ne tukkakkanya omutima gwaffe mu maaso ge,
20 mu buli kigambo omutima gwaffe kye gutusalira okutusinga; kubanga Katonda asinga obukulu omutima gwaffe, era ategeera byonna.
21 Abaagalwa, omutima bwe gutatusalira kutusinga, tuba n'obugumu eri Katonda;
22 era buli kye tusaba akituwa, kubanga tukwata ebiragiro bye era tukola ebisiimibwa mu maaso ge.
23 Na kino kye kiragiro kye, tukkirize erinnya ly'Omwana we Yesu Kristo, era twagalanenga, nga bwe yatuwa ekiragiro.
24 Era akwata ebiragiro bye abeera mu ye, naye mu ye. Era ku kino kwe tutegeerera ng'abeera mu ffe, olw'Omwoyo gwe yatuwa.


text:
Essuula 3
1 Kyetwava tusiima okulekebwa ennyuma fekka mu Asene, bwe tutaayinza kugumiikiriza nate;
2 ne tutuma Timoseewo muganda waffe era omuweereza wa Katonda mu njiri ya Kristo, okubanyweza n'okubasanyusa olw'okukkiriza kwammwe;
3 omuntu yenna aleme okusagaasagana mu kubonaabona kuno; kubanga mwekka mumanyi ng'ekyo kye twateekerwawo.
4 Kubanga mazima, bwe twali gye muli, twababuulira olubereberye nga tugenda okubonaabona; era bwe kyali bwe kityo era nga bwe mumanyi.
5 Nange kyennava ntuma, bwe ssaayinza kugumiikiriza nate, ndyoke mmanye okukkiriza kwammwe; oba nga mpozzi omukemi oyo yabakema okufuba kwaffe ne kuba okw'obwereere.
6 Naye Timoseewo kaakano bwe yajja gye tuli ng'ava gye muli, n'atuleetera ebigambo ebirungi eby'okukkiriza n'okwagala kwammwe, era nga mutujjukira bulungi ennaku zonna, nga mutulumirwa okutulaba, era nga ffe bwe tubalumirwa mmwe;
7 kyetwava tusanyusibwa, ab'oluganda, ku lwammwe mu kulaba ennaku n'okubonaabona kwaffe kwonna olw'okukkiriza kwammwe:
8 kubanga kaakano tuli balamu, mmwe bwe muyimirira mu Mukama waffe.
9 Kubanga kwebaza ki kwe tuyinza okusasula Katonda ku lwammwe, olw'essanyu lyonna lye tusanyuka ku lwammwe mu maaso ga Katonda waffe;
10 emisana n'ekiro nga tusaba nnyo nnyini okulaba ku maaso gammwe, n'okutuukiriza ebitatuuka mu kukkiriza kwammwe?
11 Naye Katonda yennyini era Kitaffe, ne Mukama waffe Yesu agolole ekkubo lyaffe okujja gye muli:
12 nammwe Mukama waffe abongerengako abasukkirizenga okwagalananga mwekka na mwekka n'eri bonna, era nga naffe eri mmwe;
13 alyoke anywezenga emitima gyammwe nga tegiriiko kunenyezebwa mu butukuvu, mu maaso ga Katonda waffe era Kitaffe, mu kujja kwa Mukama waffe Yesu wamu n'abatukuvu be bonna.


text:
EKITUNDU 3
Obulamu Bwali Butya mu Lusuku lwa Katonda?
Yakuwa yawa Adamu ne Kaawa ebirungi bingi. Olubereberye 1:28
Yakuwa yatonda omukazi eyasooka, Kaawa, era gwe yawa Adamu okuba mukyala we.
Yakuwa yabatonda nga balina emibiri egituukiridde, nga tebaliiko kakyamu konna.
Baali babeera mu lusuku olwali mu Adeni
Yakuwa yayogeranga nabo; yabayigirizanga. Singa baamuwuliriza, bandibaddewo emirembe gyonna mu Lusuku lwa Katonda wano ku nsi.
Waliwo omuti Katonda gwe yabagaana okulyako. Olubereberye 2:16, 17
Mu lusuku mwalimu omuti Yakuwa gwe yalaga Adamu ne Kaawa n’abagamba nti singa balya ku bibala byago, baali ba kufa.
Omu ku bamalayika yajeemera Katonda. Malayika oyo omubi ye Sitaani Omulyolyomi.
Sitaani yali tayagala Adamu ne Kaawa bagondere Yakuwa. Bwe kityo, yayitira mu musota n’agamba Kaawa nti singa alya ku bibala by’omuti ogwo, teyandifudde wabula yandibadde nga Katonda. Kya lwatu ng’ekyo kyali kya bulimba.
Yiga Ebisingawo
AMAWULIRE AMALUNGI OKUVA ERI KATONDA!
Ekigendererwa kya Katonda eri Ensi Kye Kiruwa?
Bayibuli ennyonnyola ensonga lwaki Katonsa yatonda ensi, okubonaabona kunaakoma ddi, era ensi eneebeera etya mu biseera eby’omu maaso awamu naabo abanaagibeerako.


text:
Ababaka mu Palamenti ya Uganda bakiriziganyiza okuyita Minisita minisita omubeezi owa tekinologye n'okulungamya eggwanga Aidah Nantaba ne minisita omubeezi ku nsonga z'ettaka Persis Namuganza mu kakiiko ka Palamenti ak'empisa okutangaza lwaki basukiridde okwerumaruma n'okwerangira ebisongovu.
Ababaka bagamba nti, baminisita okweyisa mungeri bwetyo, kitatana ekitibwa kya Kabinenti, ekitibwa kya Palamenti n'eggwanga lyona okutwaliza awamu era nga ensonga zabwe zitekeddwa okumalibwawo.
Ensonga eyo okusajjuka, kidiridde minisita Namuganza okutegeza nti Minisita Nantaba, yeyisanga malaaya asamba ogw'ensimbi ate asukiridde olugambo okusasanya ensonga za Kabinenti, ekiwebula ekitibwa kye.
Ku nsonga y'emu omubaka omukyala ow'e Kitgum, Beatrice Anywar agambye nti ne minisita omukulu ku nsonga z'ettaka munna UPC Betty Amongi naye atekeddwa okunonyerezebwako mu Palamenti ku y'omu kwabo abakulembeddemu enjawukana wakati wa minisita Aidah Nantaba ne Persis Namuganza.
Wabula Nampala wa Gavumenti, Ruth Nankabirwa agambye nti kabinenti ekulembeddemu okumalawo okwerumaruma era balonze amyuka ssabaminisita Gen Moses Ali nga ssentebbe okutabaganya abantu abbo.
Like us on Facebook for more News, Pics, Videos, Events, Promos & lots of fun stuff..


text:
Lwaki Tusaanidde Okusaba mu Linnya lya Yesu?
Bayibuli ky’egamba
Tulina okusaba Katonda mu linnya lya Yesu kubanga Yesu lye kkubo lyokka Katonda lye yateekawo mwe tusobola okuyita okumutuukirira. Yesu yagamba nti: “
Nze kkubo, n’amazima, n’obulamu. Tewali ajja eri Kitange okuggyako ng’ayitidde mu nze.” (Yokaana 14:6) Yesu era yagamba abatume be abeesigwa nti: “
Mazima ddala mbagamba nti bwe musaba Kitange ekintu kyonna, ajja kukibawa mu linnya lyange.”—Yokaana 16:23.
Ensonga endala lwaki tusaanidde okusaba mu linnya lya Yesu
Kiraga nti tussa ekitiibwa mu Yesu ne Kitaawe, Yakuwa Katonda.—Abafiripi 2:9-11.
Kiraga nti tusiima ekyo Katonda kye yakola bwe yawaayo Omwana we okutufiirira tusobole okulokolebwa.—Matayo 20:28; Ebikolwa 4:12.
Kiraga nti tussa ekitiibwa mu kifo Yesu ky’alina ng’Omutabaganya w’abantu ne Katonda.—Abebbulaniya 7:25.
Kiraga nti tussa ekitiibwa mu kifo Yesu ky’alina nga Kabona Asinga Obukulu atusobozesa okuba n’enkolagana ennungi ne Katonda.—Abebbulaniya 4:14-16.


text:
Ssande ku semi za Uganda Cup: Vipers - KCCA FC, Buikwe 10:00
Onduparaka - Entebe, Arua 10:00
OMUKISA gwokka omutendesi wa Vipers, George Nsimbe gw’alina okukakasizaako nti wa mugaso mu Vipers, alina kuwangula kikopo kya Uganda Cup ekya sizoni eno.
Leero (Ssande) badding’ana ne KCCA FC mu kisaawe e Buikwe ng’omutima gubali wamu olw’okuwangula ensiike eyasooka (2-0) e Nakivubo.
Nsimbe talina kwesogga fayinolo kyokka wabula alina okulaba ng’awangula ekikopo kino basobole okukiika mu z’Afrika sizoni ejja.
Okuyita ku KCCA, balina butakubwa ggoolo ezukka bbiri. Nsimbe agenda kusisinkana munywanyi we Mike Mutebi owa KCCA FC eyawangudde ekya liigi sizoni eno.
Mutebi ekya Uganda Cup kimuwunyira ziizi kyokka awera nti bagenda kukubira Vipers ku bugenyi.


text:
Essuula 5
1 Ne ndaba mu mukono ogwa ddyo ogw'oyo eyali atudde ku ntebe ekitabo ekiwandiikiddwa munda ne kungulu, ekisibiddwa ennyo obubonero omusanvu.
2 Ne ndaba malayika ow'amaanyi ng'abuulira n'eddoboozi ddene nti Ani asaanidde okwanjuluza ekitabo n'okubembula obubonero bwakyo omusanvu?
3 Ne watabaawo mu ggulu newakubadde ku nsi newakubadde wansi w'ensi, eyayinza okwanjuluza ekitabo, newakubadde okukitunuulira.
4 Nange ne nkaaba nnyo amaziga, kubanga tewaalabika eyasaanira okwanjuluza ekitabo, newakubadde okukitunuulira:
5 omu ku bakadde n'aŋŋamba nti Tokaaba: laba, Empologoma ow'omu kika kya Yuda, ekikolo kya Dawudi, yawangula, okwanjuluza ekitabo n'obubonero bwakyo omusanvu.
6 Ne ndaba wakati w'entebe n'ebiramu ebina, ne wakati w'abakadde, Omwana gw'endiga ng'ayimiridde ng'afaanana ng'eyattibwa, ng'alina amayembe musanvu, n'amaaso musanvu, gye myoyo omusanvu egya Katonda, egitumibwa mu nsi zonna.
7 N'ajja n'akiggya mu mukono ogwa ddyo ogw'oyo atudde ku ntebe.
8 Bwe yatoola ekitabo, ebiramu ebina n'abakadde amakumi abiri mu bana ne bavuunama mu maaso g'Omwana gw'endiga, buli muntu ng'alina ennanga n'ebibya ebya zaabu ebijjudde obubaane, kwe kusaba kw'abatukuvu.
9 Ne bayimba oluyimba oluggya, nga boogera nti Osaanidde okutoola ekitabo n'okubembula obubonero bwakyo: kubanga wattibwa n'ogulira Katonda olw'omusaayi gwo mu buli kika n'olulimi n'abantu n'eggwanga,
10 n'obafuula eri Katonda waffe obwakabaka era bakabona; era bafuga ku nsi.
11 Ne ndaba ne mpulira eddoboozi lya bamalayika abangi abeetoolodde entebe n'ebiramu n'abakadde; n'omuwendo gwabwe gwali obukumi emirundi obukumi, mu enkumi emirundi enkumi;
12 nga boogera n'eddoboozi ddene nti Asaanidde Omwana gw'endiga eyattibwa okuweebwa obuyinza n'obugagga n'amagezi n'amaanyi n'ettendo n'ekitiibwa n'omukisa.
13 Na buli kitonde ekiri mu ggulu, ne ku nsi, ne wansi w'ensi, ne ku nnyanja, n'ebirimu byonna ne mbiwulira byonna nga byogera nti Eri oyo atudde ku ntebe, n'eri Omwana gw'endiga, omukisa gubenga n'ettendo n'ekitiibwa n'amaanyi emirembe n'emirembe.
14 N'ebiramu ebina ne byogera nti Amiina. N'abakadde ne bavuunama ne basinza.


text:
Kino kikopo kya 12 mu byafaayo bya ttiimu, sso ng’era mulundi gwakusatu nga bakiwangula emirundi ebiri egiddiring'aana. STEPHEN MAYAMBA akulaze ebiyambye KCCA FC okutuuka ku buwanguzi.
Enkola y’emirimu:
Bangi balowooza nti bw’oba ne ssente ng’omaze, naye bw’oba tomanyi kuzikozesa oyinza okulemererwa okubaako ky’okola. Okuva Julius Kabugo lwe yalondebwa ku bwassentebe bwa ttiimu, enkola y’ebintu e Lugogo yakyuka.
Buli muntu alina omulimu gw’akola, ate nga teri yeeyingiza mu gy’abalala. Kino kiyambye Kabugo okuwa omulimu gwe obudde obumala buli kimu n’akituukiriza nga bwe kirina okubeera.
Obukulembeze bwa kiraabu;
Kabugo nga yeegasse ne Nnankulu w’ekibuga, Jennifer Musisi, bakoze kya maanyi okufuula KCCA FC ttiimu eyanguyirwa okufufuggaza endala.
Musisi obwagazi bw’alina eri omupiira abulagidde mu kuteeka nsonga za ttiimu ku mwanjo, n’akozesa obukulu bwe okulaba nga tejula mu byensimbi.
Kabugo tagwa mipiira gya KCCA FC, sso ng’era teyeefuula wa kitalo eri abakozi abalala, nga n’abazannyi mw’obatwalidde.
Enkolagana eno eyamba abakozi n’okukola emirimu n’obwagazi.
Ssente:
KCCA FC efuna ssente eziri mu buwumbi, okuva mu kitongole kya KCCA, ekigiwa enkizo ku ttiimu endala kuba ezimu zimala myezi na myezi nga tezisasula bazannyi na batendesi.
Abazannyi ba KCCA FC be bamu ku basinga okusasulwa obulungi, ate mu budde.
Tebalina kye bajula, era buli mbeera ya bulamu eyeetaagisa omuzannyi okukola obulungi ekolebwako mu budde, bo ne basigaliza kusamba mupiira nga tebalina kibasumbuwa.
Ssente zino era zibayambye okugula buli muzannyi gwe beegwanyiza.
Ng’oggyeeko ensimbi z’ekitongole, ne basiponsa bagiyaayaanira sso nga kiraabu ezimu tezirina wadde kkampuni ezikiina bookisi y’amazzi.
KCCA FC erina kkampuni ssatu ezigiteekamu ssente. Kuno kuliko; Star Times, Prime Media ne Britam.
Omutendesi:
Obuwanguzi KCCA FC bw’etuuseeko toyinza kubwawula ku mutendesi Mike Mutebi.
Wadde abamu bagamba nti si mwangu, amanyi okuggya mu bazannyi ekyo ky’agyagala. Atadde empisa mu bazannyi era beeyisa nga bapulofeesono ng’omupiira bagutwala ng’omulimu sso si kweraga.
Ne ku kisaawe, beegendereza nnyo era kizibu okufuna kaadi ez’ejjenjeero. Ekirala, Mutebi alina abayambi okuli abatendesi abalala 6 n’abasawo 2.
Kuno kw’ossa abamuyamba okuwandiika notisi ku bazannyi bye bakola ku kisaawe, n’atuuka okukunya omuzannyi ng’obujulizi abulina.
ABAZANNYI :
KCCA FC erina abazannyi bangi ate abalungi nti etuuka ne ku ssa eryazika ttiimu endala, era obuvune tebugikosa. Omutindo gw’abamu ku bazannyi bwe gukka, abalala basobola okusittula ttiimu n’efuna obuwanguzi bwe yeetaaga.
Okugeza, Jackson Nunda ne Hassan Wasswa balungi, naye obuvune bubalemesezza okuzannya sizoni eno, naye ttiimu tebasubiddwa nnyo.
Ekisaawe:
Okuva KCCA FC lwe yatandika okuzannyira mu kisaawe ky’ekiwempe, wabadde tewali agyegezaamu era obubonero obusinga ebufunidde waka. Vipers ye ttiimu yokka eyagikubidde ku kisaawe kino.
Endala zibaddenga zijja zaatidde dda ekiwempe, ne ziremererwa okugiwangula.
Kuno bw’ogattako n’omukwano baddiifiri n’akakiiko gwe bagiraze, kibadde kizibu butawangula kikopo. Villa egibadde ku mbiranye, ebaddenga mu maaso emipiira mingi, ate nga ne baddiifiri bagiwadde nnyo peneti.
Abawagizi:
Ttiimu gy’ekoma okukola obulungi n’abawagizi okweyongera, era sizoni eno abawagizi ba KCCA FC beeyongedde ne bagiyamba okuzza mu bazannyi amaanyi.
Obunafu bw’abagivuganya;
Villa, Express, Vipers, ne URA tezikoze bulungi sizoni eno. URA ne Vipers zirina obusobozi n’ensimbi okuvuganya obulungi KCCA FC, naye zirina ebizibu ebyenjawulo okuva ku ntalo mu bazannyi, okukyusakyusa abatendesi, n’ebirala.
Express ne Villa tezisobola kuvuganya KCCA mu bya ssente era zaasigalira kuzannyisa bazannyi bakadde abatakyalina nnyo kye basobola kuziyamba kulwanira bikopo.
Okwetaba mu mpaka z’Afrika;
KCCA FC ezannye empaka z’Afrika era ye ttiimu ya Uganda esoose okutuuka mu gy’ebibinja. Ttiimu ez’enjawulo z’ezannye, omuli ne Mamelodi Sundowns bakyampiyoni ba Afrika, zigiyambye okwekkiririzaamu.
ABAALIKO BA SSITA BOOG EDDE:
Tom Lwanga;
Ng’eyazannyirako ttiimu eno ate nga mu kiseera kino ndi mukulembeze waayo, ndi musanyufu olw’engeri gye tukozeemu. Tulina abazannyi abalungi ate nga bafiibwako. Omutendesi, wamu n’abawagizi bituyambye nnyo.
Paul Ssali;
Nze omu ku baalwana ennyo okulaba nga ttiimu ezzibwa ekitongole, wadde abamu baalowooza nti tulwanyisa Godfrey Kisekka. Ekitongole kiyambye nnyo kuba kirina obusobozi, era okuva lwe kyeddiza obuvunaanyizibwa buli kimu kyeyagaza.
Wadde byonna bigenze bulungi, KCCA FC ekyalina okusoomozebwa, omuli okwongera okusikiriza abawagizi okulaba emipiira, kuba aba Villa, Onduparaka ne Express, bagisaanikira e Lugogo.


text:
OMUTWE OGURI AHA MUNAARA | SAYANSI EIHIRE BAIBULI AHA MUREMBE?
Oku Sayansi Erikukukwataho
Kurugiirira ahari kashoboorozi emwe, sayansi nikimanyisa “okucondooza ebirikukwata aha biine amagara n’ebitaine magara.” Okukora ekyo n’omurimo gugumire kandi obumwe ogurikureeta amaganya. Abanyasayansi nibamara saabiiti nyingi, ameezi, nari obundi emyaka barikucondooza kandi barikugyeza ebi bacondoorize. Obumwe okucondooza kwabo tikurikurugamu karungi koona, kwonka obundi nikurugamu ebirikugasira abantu. Teekateeka aha by’okureeberaho ebi bikye.
Ekitongore kimwe kuruga Buraaya kikagaita pulasitika egumire n’obugyegyena kukora eky’okugyegyenesa amaizi kugira ngu abantu batarwara ahabw’okunywa amaizi garimu oburofa. Eby’okugyegyenesa amaizi nk’ebi nibikoresibwa habaho ekihikiirizi, nk’ekyabaireho omu 2010 omuri Haiti.
Ahaiguru omu mwanya, babaasize kutayo ebitangaazo ebirikutangaaza omu nsi yoona. Entebeekanisa egi neeyetwa Global Positioning System (GPS). Omu kubanza entebeekanisa egi ekaba eteereirweho amahe, kwonka hati neehwera abavugi b’emotoka, ab’enyonyi, ab’amaato, abahiigi n’abarambuzi kubaasa kumanya ei barikuza. Nitusiima abanyasayansi abaajumbwire entebeekanisa egi, erikubaasisa omuntu kuhika ei arikwenda kuza.
Nookoresa esimu, kompyuta, nari Intaneeti? Mbwenu shi obaasize kubaho gye nari kutambirwa ahabw’okutunguuka omu by’emibazi? Noogyendera omu nyonyi? Ku kiraabe nikwo kiri, nooba noogasirwa omu bintu ebi sayansi ekozire kuhwera abantu. Sayansi ekuhwereire omu miringo mingi.
OBUGARUKIRO BWA SAYANSI
Kubaasa kwongyera aha kumanya kwabo, abanyasayansi ab’obunaku obu nibacondooza munonga aha buhangwa bw’ebintu. Abarikucondooza aha butafaari bw’ebihangirwe nibeeyongyera kucondooza aha katafaari akarikukirayo obukye, kandi abarikucondooza aha by’omu iguru omu mwanya nibateeraho kumanya ebyabaireho obuhumbi bw’emyaka enyima kubaasa kumanya obukomooko bw’eiguru n’ensi. Abanyasayansi abamwe ku barikuba nibacondooza, nangwa n’omu bizinga ebitarikureebwa n’amaisho, nibateekateeka ngu Ruhanga orikugambwaho omu Baibuli ku araabe ahariho, bashemereire kumubona.
Abanyasayansi abarikumanywa munonga n’abanyabwengye nibakora ekirikukira ahari ekyo. Nibakora eki omuhandiiki wa sayansi orikwetwa Amir D. Aczel yaayetsire “okuhanuura kwa sayansi aha kubaho kwa Ruhanga.” Nk’eky’okureeberaho, omunyasayansi orikumanywa gye omu nsi yoona akagira ngu “okutabaho obuhame ngu Ruhanga aine eki arikukoraho omu nshonga z’ebihangirwe byona hatariho kubanganisa kwona nikyoreka gye ngu ruhanga nk’ogwo tariho.” Abamwe nibagira ngu ebi Ruhanga orikugambwaho omu Baibuli yaakozire, “n’emiguruko” nari “bikakorwa omu maani agatarikwetegyerezibwa.” *
Kwonka, ekibuuzo ekiine kubuuzibwa n’eki: Mbwenu shi abanyasayansi beegire bingi ebirikukwata aha bihangirwe kubaasa kuha obuhame obuhikire? Nitubaasa kugira ngu ngaaha. Sayansi ereetsireho entunguuka y’amaani, kwonka abanyasayansi baingi nibamanya ngu hakiriyo bingi ebi batarikumanya obundi ebi bataribaasa kumanya. “Titurikubaasa kwetegyereza obuhangwa,” nikwo Omunyasayansi orikwetwa Steven Weinberg yaagizire. Omuhangu Martin Rees ow’omuri Britain, akahandiika ati: “Nihabaasa kuba hariho ebintu ebi abantu bataribaasa kwetegyereza.” Amazima gari ngu, bingi ebirikukwata aha bihangirwe, kuruga aha katafaari akakye kuhika aha nsi yoona n’eiguru, abanyasayansi ab’obunaku obu tibarikubyetegyereza. Yetegyereze eby’okureeberaho ebi:
Abanyasayansi tibarikwetegyereza gye byona ebirikuba nibikorwa omunda y’akatafaari. Oku obutafaari burikwakiira amaani g’eizooba, oku burikukora ebiriisa, n’oku burikwebaganisamu ebi n’ebibuuzo ebi sayansi etakagarukiremu.
Amaani agarikukurura ebintu kubigarura ahansi nigatukwataho akiire koona. Kwonka abanyasayansi tibarikwetegyereza gye oku garikukora. Tibarikumanya gye oku amaani ago garikukurura omuntu kumugarura ahansi yaaheza kuguruka nari oku garikuhwera okwezi kuguma nikwetoororera aha nsi.
Abarikucondooza aha buhangwa bw’ebintu nibatebeereza ngu ebicweka 95 ahari 100 eby’ebintu ebiri omu nsi n’omu mwanya tibirikureebwa kandi n’abanyasayansi tibarikubaasa kubireeba barikukoresa ebyoma byabo. Eki nibakita omu bicweka bibiri ebi: Ekintu eki batakareebaga n’amaani agu batakareebaga. Omuringo gw’ebintu ebi byombi tigurikumanywa.
Hariho ebintu bingi ebitarikumanywa ebirikuteganisa abanyasayansi. Ahabw’enki eki ni kikuru? Omuhandiiki wa sayansi orikumanywa naagira ati: “Ebintu ebi tutarikumanya nibikira ebi turikumanya. Ahabwangye, sayansi eshemereire kureetera omuntu kutangaara kandi akeenda kwega bingi omu mwanya gw’okutafayo kucondooza.
N’ahabw’ekyo, ku oraabe nooteekateeka ngu sayansi eihire Baibuli aha murembe kandi okarekyera aho kwikiririza omuri Ruhanga, yebuuze oti: Abanyasayansi abanyabwengye abaine ebyoma by’amaani ku baraabe batarikumanya bingi ebirikukwata aha bihangirwe, nikiba kiri eky’obwengye kwanga kwikiriza kucondooza aha bintu ebi sayansi etarikubaasa kucondoozaho? Bwanyima y’okuhandiika bingi ebirikukwata aha byafaayo n’okwetegyereza ebiri omu mwanya, ekitabo Encyclopedia Britannica kikahendera kiti: “Bwanyima y’emyaka 4000 y’okucondooza aha by’omu mwanya, ebihangirwe tibirikwetegyerezibwa nk’oku Ababulooni baabaire batarikubyetegyereza gye.”
Abajurizi ba Yehova nibaha ekitiinisa obugabe bwa buri muntu obw’okucwamu omu nshonga egi. Nituteeraho kugyendera aha buhabuzi bwa Baibuli obu: “Okworoberana kwanyu kumanywe abantu boona.” (Abafilipi 4:5) Twine ekyo omu biteekateeko, nitukushaba kushwijuma oku sayansi erikuhikaana n’ebiri omu Baibuli.
^ rup. 9 Abantu abamwe nibanga kwikiriza Baibuli ahabw’enyegyesa z’amakanisa aga ira n’ag’ebiro ebi, nk’enyikiriza erikugira ngu ensi niyo ntima y’ebintu byona nari ngu Ruhanga akahanga ebintu byona omu biro mukaaga eby’eshaaha 24.


text:
ESSOMO 14
Obwakabaka Obugenda Okufuga Ensi Yonna
Olowooza Bwakabaka ki bwe twogerako?— Twogera ku Bwakabaka bwa Katonda, obujja okufuula ensi olusuku lwa Katonda. Wandyagadde okumanya ebisingawo ku Bwakabaka obwo?—
Obwakabaka buba ne kabaka. Kabaka y’aba afuga abantu ababeera mu nsi ye. Kabaka w’Obwakabaka bwa Katonda omumanyi?— Ye Yesu Kristo. Abeera mu ggulu. Mu kiseera ekitali kya wala ajja kufuga abantu bonna ku nsi! Olowooza tunaabeera basanyufu nga Yesu y’afuga ensi yonna nga kabaka?—
Kiki kye weesunga mu Lusuku lwa Katonda?
Tujja kuba basanyufu nnyo! Mu Lusuku lwa Katonda, abantu tebajja kulwanagana era tejja kubaayo ntalo. Abantu bonna bajja kuba baagalana. Tejja kubaayo bulwadde wadde okufa. Abazibe b’amaaso bajja kulaba, abaggavu b’amatu bajja kuwulira, n’abalema bajja kuba basobola okudduka n’okubuukabuuka. Buli omu ajja kuba n’emmere emala. N’ebisolo bijja kuba tebituusa kabi ku binnaabyo, era naffe nga tebitutuusaako kabi. Abantu abaafa bajja kuddamu okuba abalamu. Abasajja n’abakazi bangi b’osomyeko mu katabo kano, gamba nga Lebbeeka, Lakabu, Dawudi, ne Eriya, nabo bajja kuddamu okuba abalamu! Wandyagadde okubalabako nga bazzeemu okuba abalamu?—
Yakuwa akwagala nnyo era ayagala obeere musanyufu. Bw’oneeyongera okuyiga ebikwata ku Yakuwa era n’omugondera, ojja kubeerawo emirembe gyonna mu lusuku lwe olulabika obulungi! Wandyagadde okubeerayo?—
SOMA MU BAYIBULI
Yiga Ebisingawo
Ekitabo Kyange eky'Engero za Bayibuli


text:
KY’OYAGALA kikuseeza. N’abavubuka ennaku zino bettanidde okukozesa ebiragalalagala nga baagala okufuna amaanyi g’ekisajja.
Mu bintu bye bakozesa mwe muli; enjaga, amayirungi, amafuta g’ennyonyi, Sisha, sigala n’empeke za ‘Viagra’ nga bagamba nti bibongera amaanyi n'obwagazi.
Wabula ebintu bino bw’obyemanyiiza, bikosa omubiri.Buno bwe bumu ku bulabe obuli mu kukozesa ebiragalalagala.
1 Bisuulira ddala eddalu era y’ensonga lwaki abavubuka abamu omuli n'abayimbi batwalibwa e Butabika nga tebakyategeera ng’eno gye babajjanjabira ne batereera emitwe.
2 Ebiragala bino bisindiikiriza abavubuka okwetaba mu bikolwa ebikyamu nga okubba, okulwana kubanga baba beewulira eryanyi era bangi batankuula entalo batere bakozese amaanyi gano. Kyokka amaanyi gano baba bageewulira naye nga tebagalina.
3 Abawala bibaviirako okufuna embuto ze bateetegekedde anti olubinywa ne bibatamiiza, omusajja asobola okumukola kyonna kyayagala nga ye (omuwala) tamanyi.
4 Binafuya obwongo, omuntu n’aba nga tajjukira bintu byabaddewo ng’ebiragala bino bimugenze ku mutwe.
5 Biremesa abavubuka bangi okusoma anti ekiseera kituuka nga buli kadde omwana by’ayagala. Okugeza, bw’aba munywi wa njaga, buli kadde gy’aba ayagala olwo eby’okusoma ne bimutama. Abamu bibatabula emitwe ne bataddiramu ddala kusoma ate abalala bagobwa mu masomero olw’okukozesa ebiragalalagala.
6 Ebiragala bino era bitta omukwano. Bwe bikugenda ku mutwe, oyinza okwekola obusolosolo munno n’akwetamwa. Biyinza n’okukuwa amaanyi n’omukuba bubi nnyo, era okukkakkana nga mwawukanye.
7 Endwadde z'ekikaba nga kw’otadde ne siriimu zisaasaanyizibwa nnyo abavubuka abakozesa ebiragala bino kubanga bwe bibalinnya ku mutwe, bakola buli kimu awatali kutya. Abamu batuuka ne ku ssa ly’okunyumya akaboozi mu kirindi, ne beesaaba obulwadde.
8 Obubenje bungi buva ku kunywa biragalalagala. Omuntu bw’abikozesa, obwongo bwe buva mu mbeera era baddereeva ababyettanira bavuga ndiima awatali kugambwako, ekivaamu obubenje.
9 Bitta ekyagala okulya emmere oli n’aba nga by’ayagala okunywa byokka. Kino kivaamu okulwala endwadde ezeekuusa ku ndya embi, okukkakkana ng’omuntu abafuddeko.
10 Byonoona amaka era bitta n’enkolagana wakati mu bantu kuba omuzadde ebiseera ebisinga bw’ategeera nti omwana we akozesa ebiragala afuba okubimuggyako wabula bw’abiremerako, abazadde abamu bagoba abaana awaka.
Omukugu awabudde
Nalwoga bernah omukugu mu kubudaabudda abantu ku goodlife medical center agamba:
“Ebiragalalagala bibi kuba bitaataaganya enkola y'obwongo omuntu ne yeesanga ng’oluusi akoze ebintu by’atasobola kukola ng’ali mu mbeera entuufu.
Bwe kisanga abavubuka ab’effujjo, bakola ebintu ebyonoona obulamu bwabwe oluvannyuma ne babyejjusa nga tewakyali kyakukola. Abamu bibawaliriza okwegatta n'abantu be bateekakasa mbeera ya bulamu bwabwe.
Nkubiriza abavubuka mwewale ebikoosi kuba bye bisinga okubasindiikiriza mu kukozesa ebiragalalagala. Ggwe atannabitandika, totawaana okubigezaako kubanga tebiriimu kalungi konna.


text:
Chapter 13
1 Awo olwatuuka oluvannyuma lw'ebyo Abusaalomu mutabani wa Dawudi yalina mwannyina omulungi, erinnya lye Tamali; Amunoni mutabani wa Dawudi n'amwagala.
2 Awo Amunoni ne yeeraliikirira bw'atyo n'okulwala n'alwala olwa mwannyina Tamali; kubanga yali tannamanya musajja; Amunoni n'akirowooza nga kizubu okumukola ekigambo kyonna.
3 Naye Amunoni yalina mukwano gwe, erinnya lye Yonadabu, mutabani wa Simeya muganda wa Dawudi: era Yonadabu yali musajja mugerengetanya nnyo.
4 N'amugamba nti Ekikukozza bw'otyo bulijjo bulijjo kiki, ggwe omwana wa kabaka? tombuulire? Amunoni n'amugamba nti Njagala Tamali mwannyina muganda wange Abusaalomu.
5 Awo Yonadabu n'amugamba nti Galamira ku kitanda kyo weerwazerwaze: kale kitaawo bw'aliba ng'azze okukulaba, n'omugmaba nti Mwannyinaze Tamali ajje, nkwegayiridde, ampe emmere okulya, era afumbe emmere mu maaso gange ngirabe ngiriire mu ngalo ze.
6 Awo Amunoni n'agalamira ne yeerwazalwaza: awo kabaka bwe yajja okumulaba, Amunoni n'agamba kabaka nti Mwannyinaze Tamali ajje, nkwegayiridde, anfumbire emigaati ebiri mu maaso gange ndiire mu ngalo ze.
7 Awo Dawudi n'atuma eka eri Tamali ng'ayogera nti Genda nno eri ennyumba ya muganda we Amunoni omufumbire emmere.
8 Awo Tamali n'agenda eri ennyumba ya muganda we Amunoni; ye ng'agalamidde. N'addira obutta n'abugoya n'abumba emigaati mu maaso ge n'ayokya emigaati.
9 N'addira ekikalango n'agifuka mu maaso ge; naye n'agaana okulya. Amunoni n'agamba nti Abasajja bonna bave we ndi. Ne bava w'ali buli musajja.
10 Amunoni n'agamba Tamali nti Leeta emmere mu kisenge ndiire mu ngalo zo. Tamali n'addira emigaati gy'afumbye n'agireeta mu kisenge eri Amunoni mwannyina.
11 Awo bwe yagimusembereza okulya n'amukwata n'amugamba nti Jjangu osule nange, mwannyinaze.
12 N'amuddamu nti Nedda, mwannyinaze, tonkwata; kubanga tekigwanidde kukola kigambo ekifaanana bwe kityo mu Isiraeri: tokola busirusiru buno.
13 Nange nno naatwala wa obuwemu bwange? naawe oliba ng'omu ku basirusiru mu Isiraeri. Kale nno, nkwegayiridde, yogera ne kabaka; kubanga tajja kukunnyima.
14 Naye n'atakkiriza kuwulira ddoboozi lye: naye kubanga yamusinga amaanyi n'amukwata n'asula naye.
15 Awo Amunoni n'alyoka amukyawa ekitakyayika; kubanga okukyawa kwe yamukyawa kwasinga okwagala kwe yamwagala. Amunoni n'amugamba nti Golokoka ogende.
16 N'ayogera nti Nedda, kubanga ekyonoono kino ekinene ky'onkola ng'ongoba kisinga kiri ky'onkoze. Naye n'ataganya kumuwulira.
17 Awo n'alyoka ayita omuddu we eyamuweerezanga n'ayogera nti Fulumya nno omukazi ono ave we ndi, osibe oluggi ennyuma we.
18 Era yali ayambadde ekyambalo eky'amabala amangi: kubanga bwe baayambalanga bwe batyo abawala ba kabaka abatamanyi musajja. Awo omuddu we n'amufulumya n'asiba oluggi ennyuma we.
19 Awo Tamali n'ateeka evvu ku mutwe gwe n'ayuza ekyambalo kye eky'amabala amangi kye yali ayambadde; ne yeetikka omukono gwe n'agenda ng'akaaba.
20 Abusaalomu mwannyina n'amugamba nti Amunoni mwannyoko abadde naawe? naye kaakano sirika, mwannyinaze: ye mwannyoko; ekigambo ekyo kireme okukunakuwaza omwoyo. Awo Tamali n'abeera mu nnyumba ya mwannyina Abusaalomu nga talina bba.
21 Awo kabaka Dawudi bwe yawulira ebyo byonna, n'asunguwala nnyo.
22 Abusaalomu n'atayogera ne Amunoni newakubadde ebirungi newakubadde ebibi: kubanga Abusaalomu n'akyawa Amunoni, kubanga yali akutte Tamali mwannyina.
23 Awo olwatuuka emyaka ebiri emirambirira bwe gyayitawo, Abusaalomu yalina abasala ebyoya by'eidiga ze e Baalukazoli, ekiri ku nabbali ga Efulayimu: Abusaalomu n'ayita abaana ba kabaka bonna.
24 Abusaalomu n'ajja eri kabaka n’ayogera nti Laba nno, omuddu wo alina abasala ebyoya by'endiga; nkwegayiridde, kabaka n'abbaddu be bagende n'omuddu wo.
25 Kakaka n'agamba Abusaalomu nti Nedda, mwana wange, tuleme okugenda fenna, tuleme okukuzitoowerera. N'amutayirira: naye n'atakkiriza kugenda, naye n'amusabira mukisa.
26 Awo Abusaalomu n'ayogera nti ogaanyi, nkwegayiridde muganda wange Amunoni agende naffe. Kabaka n'amugamba nti Ekinaaba kimutwala nawe kiki?
27 Naye Abusaalomu n'amutayirira akkirize Amunoni n'abaana ba kabaka bonna okugenda naye.
28 Awo Abusaalomu n'alagira abaddu be ng'ayogera nti Mwekkaanye nno, omutima gwa Amunoni nga gusanyuse olw'omwenge; awo bwe nnaabagamba nti Mufumite Amunoni, mumutte, temutya: si nze mbalagidde? mugume emyoyo mube abazira.
29 Abaddu ba Abusaalomu ne bakola Amunoni nga Abusaalomu bw'alagidde. Awo abaana ba kabaka bonna ne balyoka bagolokoka, ne beebagala buli muntu ennyumbu ye ne badduka.
30 Awo olwatuuka bwe baali nga bakyali mu kkubo, Dawudi n'aleeterwa ebigambo nga boogera nti Abusaalomu asse abaana ba kabaka bonna, tekusigadde n'omu.
31 Awo kabaka n'agolokoka n'ayuza ebyambalo bye n'agalamira ku ttaka; abaddu be bonna ne bayimirira gy'ali nga bayuzizza engoye zaabwe.
32 Yonadabu, mutabani wa Simeya muganda wa kabaka, n'addamu n'ayogera nti Mukama wange aleme okulowooza nga basse abalenzi bonna abaana ba kabaka; kubanga Amunoni yekka ye afudde: kubanga Abusaalomu yateesa bw'atyo ng'akimalirira okuva ku lunaku lwe yakwata Tamali mwannyina.
33 Kale nno mukama wange kabaka ekigambo ekyo kireme okumunakuwaza omwoyo okulowooza ng'abaana ba kabaka bonna bafudde: kubanga Amunoni yekka ye afudde.
34 Naye Abusaalomu n'adduka. Awo omulenzi eyakuumanga n'ayimusa amaaso ge n'atunula, awo, laba, abantu bangi nga bajja nga bafuluma mu kkubo ery'oku lusozi ennyuma we.
35 Awo Yonadabu n'agamba kabaka nti Laba, abaana ba kabaka batuuse: ng'omuddu wo bw'ayogedde, bwe guli bwe gutyo.
36 Awo olwatuuka bwe yamala okwogera, awo, laba, abaana ba kabaka ne bajja ne bayimusa eddoboozi lyabwe ne bakaaba: era ne kabaka n'abaddu be bonna ne bakaaba nnyo nnyini.
37 Naye Abusaalomu n'adduka, n'agenda eri Talumayi mutabani wa Ammikuli, kabaka w'e Gesuli. Dawudi n'anaakuwaliranga mutabani we buli lunaku.
38 Awo Abusaalomu n'adduka n'agenda e Gesuli, n'amalayo emyaka esatu.
39 Dawudi ne yeegomba okuvaayo okugenda eri Abusaalomu: kubanga yakubagizibwa olwa Amunoni, okuba ng'afudde.


text:
Chapter 32
1 Awo abasajja abo abasatu ne baleka okuddamu Yobu, kubanga yaii mutuukirivu mu maasoge ye.
2 Awo obusungu bwa Eriku, mutabani wa Balakeri Omubuzi, ow'omu kika kya Laamu ne bulyoka bubuubuuka eri Yobu, kubanga yeeyita mntuukirivu so si Katonda.
3 Era obusungu bwe ne bubuubuuka n'eri mikwano gye bonsatule kubanga tebaalaba kya kuddamu, naye ne basalira Yobu okumusinga.
4 Era Eriku yali alindiridde okwogera ne Yobu, kubanga waaliwo abaamusinga obukulu.
5 Awo Eriku bwe yalaba nga mu kamwa k'abasajja abo abasatu temuli kya kuddamu, obusungu bwe ne bubuubuuka.
6 Awo Eriku mutabani wa Balakeri Omubuzi n'addamu n'ayogera nti Nze ndi muto, nammwe muli bakadde nnyo; Kyennavudde nzibiikiriza ne ssaŋŋanga kubalaga kye ndowooza.
7 Njogedde nti Ennaku ze zandyogedde, Olufulube lw'emyaka lwandiyigirizza amagezi.
8 Naye waliwo omwoyo mu bantu, N'omukka gw'Omuyinza w'ebintu byonna gubawa okutegeera.
9 Abakulu si be bagezi, So n'abakadde si be bategeera emisango.
10 Kyenvudde njogera nti Mumpulire; Era nange naalaga kye ndowooza.
11 Laba, nnindiridde ebigambo byammwe, Mpulirizza ensonga zammwe, Nga munoonya bye muba mwogera.
12 Weewaawo, nteze okutu eri mmwe, Era, laba, nga tewali asinze Yobu, Newakubadde azzeemu ebigambo bye ku mmwe.
13 Mwekuume muleme okwogera nti Tulabye amagezi; Mpozzi Katonda ayinza okumuwangula, si bantu:
14 Kubanga ebigambo bye tabyolekezza nze; So ssiimuddemu na kwogera kwammwe.
15 Basamaaliridde, tebakyayanukula: Tebalina kigambo kya kwogera.
16 Nange naalindirira, kubanga teboogera, Kubanga bayimirira buyimirizi nga tebakyayanukula?
17 Era nange naayanukula ebyange, Era nange naalaga kye ndowooza.
18 Kubanga njijudde ebigambo; Omwoyo gwange oguli mu nze gumpaliriza.
19 Laba, olubuto lwange luliŋŋanga omwenge ogutaliiko we gufulumira; Ng'amaliba amaggya lwagala okwabika.
20 Naayogera ndyoke mpeereweere; Naayasama emimwa gyange ne nziramu.
21 Nkwegayiridde, nneme okusosola mu bantu eri omuntu yenna; So ssiiwe muntu yenna mannya ganyumiikiriza.
22 Kubanga simanyi kuwa mannya ganyumiikiriza; Omutonzi wange yandinziyeewo mangu.


text:
KAZANNYIRIZI Yokana Mbuusi amanyiddwa nga Kapere ennaku zino atambula azimba n’akaseko ku matama.
Asiiba mu masuuti era bw’omusanga n’omugamba nti Kapere embeera ng’ekyuse akuddamu kimu nti, ‘‘Mukama yeebazibwe, nze Omusumba yamponya ennaku n’okukolera ebitole by’emmere.
Olaba omusajja yankolera n’embaga gye nnali sirootangako, omwana amata anywa nga ne Nakandi enviiri azikola?’’. Kapere asabira mu kkanisa ya Paasita Kayanja e Rubaga.
Yagambye nti bwe yali akyali mu by’okuzannya komedi, baamusasulanga bitole bya mmere nga n’olumu bamusuubiza busuubiza ng’ate ebifo ebimu gye batambulira okuzannya katemba ye yali ssita waabwe.


text:
Olwali
Akyaaye mukyala we lwakubeera mubi
Ali Mivule
August 5th, 2015
Omusajja alabye mukyala we nga teyekozeeko asazeewo bawukane. Omusajja ono takomye awo , omukazi ono agenda na kumuwaabira mu kkooti lw’okumubuzabuuza nti mulungi kyokka nga mubi. Bino biri mu ggwanga lya Australia, omusajja gy’abadde yakakuba mukyala we empeta kyokka mu kuzuuka ku makya , eriiso […]
Mubeere n’emikwano- kunonyereza
Ali Mivule
July 28th, 2015
Obadde okimanyi nti emikwano gy’obeera nagyo giyinza okukuyamba okuwangaalira ku nsi. Kati bannasayansi bazuddenti omuntu gyakoma okubeera n’emikwano emisanyufu awangaala kubanga taba na budde bwewunika. Kyokka era bano bagamba nti ate emikwano bwegisisinkana mu bibinja gisanyuka era abantu abo bawangaala
Ajjiddeyo omupoliisi ebbeere akwatiddwa
Ali Mivule
July 20th, 2015
Waliwo omukyala aggaliddwa lwakutulugunya mupoliisi ng’akozesa amabeere ge Omukyala ono Lai-ying ow’emyaka 30 okuva mu HongKong aggyeeyoa mabeere n’agalaga omupoliisi abadde amukutte mu ngeri gy’okumugulirira. Omupoliisi ono abadde agezaako okukwata omukazi ono akuttemu bbeere.
Aleese amaalo ku ggaali akwatiddwa
Ali Mivule
July 18th, 2015
Omusajja eyemakulidde mu ggaali y’omukka n’atandika okukyaginga essimu mu ggaali empingi y’eramudde Bino bibadde mu kibuga London Omusajja ono agguddwaako misango gyakutatagaanya masanyalaze ga ggali ya mukka
Ono laavu emuyisa bubi
Ali Mivule
July 18th, 2015
Waliwo omusajja akwatiddwa ng’ono ayiiridde mukyala we supu ayokya olwo n’amusiba ng’abadde ayagala kumuvumbika mu Oven. Joseph Anthony okuva mu kibuga Sandy asoose kufumita mukyala we biso, okumukuba ebikonde n’ensambaggere kko nokumufumita akaso mu lubuto Ekinyizizza omusajja ono mukyala we butagenda kumukyalirako ku mulimu gy’akolera […]
Abadde yemala eggoga akoze akabenje
Ali Mivule
July 13th, 2015
Omukyala abadde ali mu kwemalako ejjakirizi ng’akozesa obusajja obujingiire akoze akabenje. Omukyala ono ali mu myaka nga 30 ng’abadde ayambadde enkunamyo atandise mpola okwekwatirira era ekiddiridde kusokooloya ekipiira kye ky’akozesa okwemalako ejjakirizi Bino byonna bikwatiddwa ku kamera
Akavubuka kafunye essomo
Ali Mivule
July 10th, 2015
Omusajja ayise akavubuka nekamwanukula nga kamuvuma aguze ssabbuuni n’akanaaza mu kamwa ng’agamba nti kasusse Omusajja ono enzaalwa ye Bungereza akaana k’awadde essomo ka myaka mukaaga Wetwogerera nga naye awerennemba nga misango gyakutulugunya bbujje
Basibiddwa myaka 2 lwakwegadanga
Ali Mivule
July 7th, 2015
Omusajja akaligiddwa emyaka ebiri mu kkomera lwakunyumiza kaboozi mu maaso g’omwana ow’emyaka 3 Jose Caballero ow’emyaka 40, Elissa Alvarez, 21, omukwano gwabalinnye okukkakkana nga bazze mu bigwo mu maaso g’ebbujje Bano baabadde ku lubalama lw’enyanja era ng’abakutte akatambi nebakawa poliisi beebavuddeko omusajja ono ne muganzi […]
Omukwano guberabizza omwana
Ali Mivule
July 6th, 2015
Abazadde abagenze ku lubalama lw’enyanja n’omwana bamwelabidde n’asengejjera ku mazzi. Omwana ono ow’emyezi 10 abadde mu kibaya nga kino kyekirengeddwa abantu nga kisengejjera ku mazzi nebakigoberera okusanga nga mulimu omwana. Abazadde mu kubanoonya babasanze bali mu mukwano omuzibu ku lubalama lw’enyanja nga bweboota musana […]
Abafumbo abamaze emyaka 75 bafudde babiri
Ali Mivule
July 3rd, 2015
Abafumbo abamaze emyaka 75 nga bali wamu basangiddwa mu buliri nga bafudde babiri Jeannete ow’emyaka 96 Toczko afudde ne Bba ow’emyaka 95 Alexander nga bukwataganye mu ngalo Bano bamu kibuga San Diego ekya California nga basisinkana ba myaka 8 nebafumbirwa mu mwaka gwa 1940 nebazaala […]


text:
Ekiwandiiko Eky'abantu Bonna Ekifa ku Ddembe Ly'obunto
Contents
- 1 EBYANJULA
- 2 Ekitundu 1
- 3 Ekitundu 2
- 4 Ekitundu 3
- 5 Ekitundu 4
- 6 Ekitundu 5
- 7 Ekitundu 6
- 8 Ekitundu 7
- 9 Ekitundu 8
- 10 Ekitundu 9
- 11 Ekitundu 10
- 12 Ekitundu 11
- 13 Ekitundu 12
- 14 Ekitundu 13
- 15 Ekitundu 14
- 16 Ekitundu 15
- 17 Ekitundu 16
- 18 Eitundu 17
- 19 Ekitundu 18
- 20 Ekitundu 19
- 21 Ekitundu 20
- 22 Ekitundu 21
- 23 Ekitundu 22
- 24 Ekitundu 23
- 25 Ekitundu 24
- 26 Ekitundu 25
- 27 Ekitundu 26
- 28 Ekitundu 27
- 29 Ekitundu 28
- 30 Ekitundu 29
- 31 Ekitundu 30
EBYANJULA[edit]
Ekitiibwa ky'omuntu eky'obutonde; okwenkanankana, wamu n'obuyinza obutayinza kugyibwawo ebyabantu bonna, gwe musingi gw'eddembe; obwenkanya n'emirembe mu nsi.
Obanga abantu sibakikozesa kujeema 'ngeky' okulwanyisa ekisembayo, okwetaasa obufuzi obukambwe okutulugunya, kyetaagisa eddembe ly'obuntu okuba nga lifugibwa amateeka.
Ekibiina ky'amawanga amagatte, mu kiwandiiko kyakyo kikakasa nga bwekikkiririza mu ddembe ly'obuntu era ne mu kittibwa n'omuwendo gw'omuntu era kimaliridde okukubiriza abantu okugenda mu maaso n'okulwanyisa omutindo gw'embeera y'obulamu bwabwe mu ddembe erisingawo.
Amawanga g'amemba geeyamye okukolaganira awamu n'ekibiina ky'Amawanga Amagattere mu kukubiriza abantu abali okussamu ekitiibwa n'okukuuma eddembe ly'obuntu n'emisingi gyalyo.
kutegeera obulungi obuyinza (rights) n'eddembe ly'obuntu kikulu nnyo mu kutuukiriza obweyamo obwo mubujjuvu.
Olwekyo, Olukiiko ttabamiruka (General Assembly) olw'amawanga Amagatte, iulangirira Ekirangiriro EKIFUGA EDDEMBE LY'ABANTU BONNA WONNA MU NSI.
Abantu bonna abali wonna olw'okubeera ne'kiruubirirwa ekimu eky'amawanga gonna, basaanye bulijjo okujjukiranga EKIRANGIRIRO kino, wamu n'okulafuubana okuyigiriza, okugunjula n'okukubiriza abantu okussaamu ekitiibwa eddembe ly'obuntu, okutangaaza amateeka gaalyo n'okugakuuma, mu bantu abali mu bitundu ebiri mu buyinza bwabwe.
Ekitundu 1[edit]
Abantu bazaalibwa nga balina eddembe n'obuyinza ebyenkanankana, batondebwa nga balina amagezi era nga basobola okwawula ekirungi n'ekibi bwebatyo, buli omu agwana okuyisa munne nga muganda we.
Ekitundu 2[edit]
Buli muntu agwana afune eddembe eryo gerwako mu KIWANDIIKO kino awatali kusolola kwona okw'engeri yonna okuyinza okusinziira ku:- ggwanga, langi y'olususu okuba omusajja oba mukazi, olulimi, eddini endowooza ye ku by'obufuzi oba ekintu ekirala ensi oba abantu mwasibuka, ebintu byalina obuzaale bwe oba ensonga endala yonna.
Ekitundu 3[edit]
Buli muntu ateekwa okubeerawo nga mulamu nga yegazaanya awatali kutaataganyizibwa mu ngeri yonna.
Ekitundu 4[edit]
Tewali muntu assanidde kufugibwa buddu, obuddu n'obusuubuzi bw'abaddu tebukirizibwa mu nsi.
Ekitundu 5[edit]
Tewali muntu asanidde, kutulugunnyizibwa okubonerezebwa oba okuyisibwa mu ngeri eteri ya buntu emutyoboola.
Ekitundu 6[edit]
Buli muntu amateeka gateekwa okumubala era n'okumuyisa ng'omuntu buli wantu wonna.
Ekitundu 7[edit]
Abantu bonna benkanankana mu maaso g'amateeka era bateekwa okukuumibwa amateeka awatali kusosola. Abantu bonna bateekwa kukumibwa kyenkanyi eri obusosoze obufutyanka EKIWANDIIKO kino oba obubawaliirizza okusosola mu ngeri eyo.
Ekitundu 8[edit]
Buli muntu ateekwa okukkirizibwa okutwala ensonga ze mu mbuga entuufu ez'eggwanga zikolebweko singa nga eddembe lyerimuweebwa mu Constitution ne mu mateeka liba lijolongeddwa.
Ekitundu 9[edit]
Tewali muntu anakwatibwanga oba okusibibwanga oba okusibibwa oba okuwangangusibwa mu ngeri etegoberera mateeka.
Ekitundu 10[edit]
Buli muntu awatali kusosola, ateekwa okuwozesebwa mu lwatu ate mu bwenkanya mu kooti eyeemala era eterina kyekubira, bwabanga annonya okukakasa onuyinza obumuweebwa mu mateeka singa waliwo omusango ogumenya amateeka ogumuvunaanibwa.
Ekitundu 11[edit]
1. Buli muntu yenna avunaanibwa omusango oguliko ekibonerezo ateekwa okubalibwa nga taliiko musango okutuusa nga kikakasibbwanti ddala yaguzza okusinziira mu mateeka era ateekwa okuwozesebwa mu kooti mu lwatu nga aweereddwa na buli mukisa gwonna okwetaasa.
2. Tewali muntu n'omu anabalibwanga nga azzizza omusango ogumubonerezesa, kino nga kisinzira kukikolwa kye yakola oba kyatakola, mu kiseera ekyemabega, kyokka nga mu kiseera ekyo ekikolwa kyeyakola oba kyeyalemwa okukola kyali tekittekwa kumubonerezesa, okusinziira mu mateeka g'eggwanga eryo oba ag'amawanga amalala Bwanabanga ateekwa okubonerezebwa mu kiseera weyazziza omusango ogwo.
Ekitundu 12[edit]
Eddembe ly'omuntu yenna eyo gyabera amaka ge era n'ebbaluwa ze tebitaataganyizzibwe nga oba okwazibwa mu ngeri etegoberera mateeka, so n'erinnya lye teriweebuulwenga oba okulebulwa. Buli muntu ateekwa okukuumibwa amateeka aleme kutaataaganyizibwa oba okulumbibwa mu ngeri eyo.
Ekitundu 13[edit]
1. Buli muntu alina eddembe okugenda oba okusula wonna wayagala, munda w'ensalo ez'eggwanga lye.
2. Buli muntu wa ddembe okufuluma okuva mu ggwanga lyona, kino nga kitwaliramu n'eggwanga lye, wamu n'okudda mu ggwanga lye.
Ekitundu 14[edit]
Omuntu ayigganyizibwa waddembe okunoonya obubudamo mu ggwanga eddala era n'okusanyukira mu bubudamo obwo.
Ekitundu 15[edit]
1. Buli muntu ateekwa okufuna eggwanga ettongole gyabalirwa ng'omutuuze.
2. Tewali muntu yenna anagyibwangako obutuuza bw'eggwanga lye wadde okugaanibwa okukyusa obutuuze bwe okubugya mu ggwanga erimu okubuuza mu ddala.
Ekitundu 16[edit]
1. Omusajja oba omukazi omukulu atuuse okwesalirawo, taakomerwenga mu ngeri yenna obutawasa oba okufumbirirwa n'okuzaala abaana, olw'olulyo mwasibuka, olw'eggwanga lye oba lwe'eddini ye. Omusajja n'Omukazi balina onuyinza n'eddembe ebyenkanankana nga tebannafumbiriganwa, oba nga bafumbiriganiddwa oba oluvannyuma lw'obufumbo bwabwe okusattululwa.
2. Amaka gwe musingi gw'eggwanga ogw'obuwangwa olwekyo abantu ne gavumenti basaanye okugakuuma obutiribiri.
Eitundu 17[edit]
1. Buli muntu waddembe okwefunira ebintu bye kululwe oba nga yeetabye ne n'abantu abalala.
2. Tewali muntu yenna anaggyibwangako ebintu bye mu ngeri etagoberera matteka.
Ekitundu 18[edit]
Buli muntu alina eddembe ery'okwerowooleza okwawula ekirungi n'ekibi n'okulondawo eddini gyanasoma. Eddembe lino lizingiramu obuyinza okukyusa eddini oba enzikiriza ye, n'obuyinza obubwe ku lulwe oba wamu n'abantu abalala, mu lwatu oba mu kyama, okwolesa eddini oba enzikiriza ye, ngayigiriza oba ngateeka mu nkola eddini ye byemulagira, nga asinza oba ngakuuma byemugamba.
Ekitundu 19[edit]
Buli muntu wa ddembe okubeera n'endowooza ye era n'okwogera oba okuwandiika nga bwalowooza. Eddembe lino lizingiramu n'ebeetu ery'okugugubira ku ndowooza ye awatali kitaattaagaayizibwa, okusaka okufuna wamu n'okusaasaanya amawulire n'ebirowoozo okuyita mu mikutu gyonnna watali kukomerwa.
Ekitundu 20[edit]
1. Buli muntu ayinza okwetaba mu nkugaana ez'eddembe wamu n'abantu abalala.
2. Tewali n'omu anakakibwanga okwetaba mu nkunganaa awamu n'abantu abalala.
Ekitundu 21[edit]
1. Buli muntu waddembe okwetaba mu nfuga y'eggwenga lye.
2. Buli muntu alina obuyinza obwenkanankana n'obw'omulala obumusobozesa okutuukirira ebitongole bya gavumenti y'ensi ye ebiweereza abantu bonna awatali kukugirwa.
Ekitundu 22[edit]
Buli muntu wa ggwanga alina obuyinza okutuula ne bantu banne ngatebenkedde mu ddembe. Kino kimusobozese okutuuka ku biruubirirwa eby'ekitiibwa by'obuntun'okulongongoosa empisa ze, okuyita mu kukola kw'eggwanga lye oba okukolagana n'awamanga nga amalala, okusinziira ku nteekateeka n'enkozesa 'obugagga bwe'eggwanga mu by'enfuna, ey'embeera z'abantu n'eby'obuwangwa ebitayinza kwewalika mu kukulakulana kuno.
Ekitundu 23[edit]
1. Buli muntu alina eddembe n'obuyinza okukola. Ateekwa okwerondera ekika ky'omulimu ekimuggyamu era ekirina embeera emusobozesa okukola obulungi, wamu n'okukirizibwa oba okuyambibwa singa omulimu ogwo gumuweddeko.
2. Buli mukozi ateekwa okussasulwa empeera entuufu emuggyamu, emusobozesa ye yennyini n'abantu ab'amaka ge okweyimirizawo nga abantu balamu. Bwekiba kyetagisa empeera y'omukozi eyinza okwongerezebwako ensako endala ezimusobozesa okwetaasa ebyo ebimugwako ng'omuntu nga tabyetegekedde.
Ekitundu 24[edit]
Buli muntu ateekwa okuwummula n'okuweera. Asaana akole essawa zakigero buli lunaku era abeere n'ekiseera eky'okwewummuzaamu buli mwaka, kyokka nga empeera ye ey'ekiseera ekyo emuweebwa.
Ekitundu 25[edit]
1. Buli muntu ateekwa okubeera n'omutindo gw'obulamu ogumusobozesa okubeerawo nga mulamu bulungi mu mubiri , ye yennyini n'abantu abamakage, ng'afuna emmere, ebyambalo, ennyumba n'okujjanjabwa singa alwadde era nga asobola okweyambisa ebyo gavumenti y'eggwanga lye by'ekolera abantu baayo okusitula embeera y'obulamu bwabe. (Social Services). Buli muntu, asaana okuyambibwa aleme kweralikirira bwaba nga omulimu gumuweddeko, oba afuuse kateyaamba oba afuuse Ssemwandu oba Nnamwandu oba ngatuusibbwa mu mbeera etemusobozesa kufuna nsiimbi kyokka nga kino siyakyeretedde yekka.
2. Abakyala abazadde wamu n'abaana bateekwa okulabirirwa n'okuyambibwa mu ngeri ey'enjawulo. Abaana bonna oba bazadde baabwe bafumbo mu mateeka oba si bafumbo bagwana okulabirirwa kyenkanyi nga abantu.
Ekitundu 26[edit]
1. Buli muntu ateekwa okuyigirizibwa. Okuyigizibwa kunabanga kwa bwerere mu myaka egisooka ne mu masomero agasookerwamu. Okuyigirizibwa okusookerwako kunabanga kwa buwaze. Amasomero agayigiriza eby'emikonono n'emirimu egy'ekikugu ganaateekebwangawo, era buli muntu alina ebisannizo n'obusobozi anaweebwanga omukisa okusomera mu magunjukiro agawaggulu.
2. Ebyenjigiliza binaluubiriranga okugunjula abantu muby'amagezi n'empisa nga biteeka essira ku kusaamu ekitiibwa eddembe ly'obuntu n'emisingi gyalyo. Binakubirizanga okuteegeeragana okw'abantu ab'ensi n'eddini ez'enjawulo; era binakolaganiranga wamu n'ekibiina ky'Amawanga Amagatte mu kuleetawo emirembe mu baantu.
Ekitundu 27[edit]
1. Buli muntu waddembe okwetaba mu by'obuwangwa ebyensiye era n'okusanyukira ebikolebwa abalina amagezi oba ebitone ebyobuwangwa, n'okugabana ku miganyulo egivudde mukukulakulana kwa sayansi.
2. Buli muntu agwanidde okutaasibwa okuva mu kabi akayinza okutuuka ku mpisa ze oba kwebyo ebimusanyusa mu nsi, kino nga kisinziira ku magezi aga sayansi ebitabo ebibi oba ebifaananyi eby'ekigwenyufu ebiba bikoledwa abaantu.
Ekitundu 28[edit]
Embeera y'abantu ab'eggwanga lye oba ab'omumawanga amalala ng'esobozesa omuntu okufuna eddembe ly'obuntu nga bwe liwandiikiddwa mu KIRAGIRO kino.
Ekitundu 29[edit]
1. Buli muntu alina obuvunanyizibwa eri abantu b'ensi ye, kubanga bano bokka abamusobozesa okukikukulanya mumpisa ne mungeri endala zonna.
2. Omuntu nga akaayanira eddembe lye ery'obuntu ekinamukolangako kyokka ge mateeka ago agateekebwawo okunyweza, okutongoza wamu n'okusaamu ekitiibwa eddembe ly'abalala n'okukuuma empisa ennungi mu bwenkanya oba okukuuma eddembe lya bonna oba amateeka ago ogakuuma obulungi bwa abantu bonna ab'eggwanga eriddukanyizibwa ku demokolasi.
Ekitundu 30[edit]
Tewali nsonga yonna mu KIRANGIRIRO kino enetapoutibwanga mu ngeri etegeeza nti ewa ebbeetu abantu b'eggwanga oba ekibinja ky' abantu okwenyigira oba okwetaba mu kikolwa kyonna ekigenderera okuzikiriza eddembe ly'obuntu eriwandiikiddwa mu KIRANGIRIRO kino.


text:
NAKYEYOMBEKEDDE kye yankola ndifa nkirojja. Yatwala taata w’abaana n’atusuulawo.
Nze Nnaalongo Prossy Nakazzi 49, mbeera Bwaise. Twali bafumbo
mu maka gaffe agasangibwa e Masuliita mu Wakiso mu 1990. Baze yali musuubuzi nga atunda matooke mu katale e Matugga ku lw’e Bombo.
Entandikwa y’obufumbo bwaffe yali nnungi kuba buli kimu kyali kitambula bulungi.
Obuzibu bwatandikiriza mpola oluvannyuma lwa baze okukitegeerako nga bwe yali anfunyisizza olubuto olw’abalongo.
Yatandika okusula ebweru nga yeekwasa nti akola safaali era yakikola enfunda eziwera.
Kyanuma naye nga sirina kyakukola kuba nnalina abaana nga sisobola kubaleka mu nnyumba bokka.
Era ekiseera kyatuuka nga tewali kyampa waka wadde okulabirira abaana.
Lumu bwe yagenda ku mulimu okukola, teyaddamu kulabikako ate Ebituuse ku bantu mu mukwano Nakyeyombekedde yankwata mu liiso nga n’olubuto lwali lukulidde ddala.
Bannange nayita mu kaseera akazibu okutuusa bwe nazaala abalongo bange nga tampadde wadde obuyambi.
Namukubira essimu enfunda eziwera naye nga bw’amanya nti nze mmukubidde ng’agiggyako.
Nagendako mu be nnaanda ze naye ne siyambibwa kuba baali tebamanyi mayitire ge.
Lumu nagendako e Kampala okwebuuza ku gimu ku mikwano gye era be banzibirako nga baze bwe yali yeekukumye e Kawempe ku
Lukadde mu kayumba ka nakyeyombekedde.
Okuva olwo baze nasalawo okumwesonyiwa kuba nnali sikyalina kye
nziza. Kati nze maama ate era nze taata.


text:
Essuula 13
1 Ibulaamu n'alinnya n'ava mu Misiri, ye ne mukazi we ne byonna bye yalina, ne Lutti wamu naye, ne bagenda mu bukiika obwa ddyo.
2 Era Ibulaamu yalina obugagga bungi, ente, ne ffeeza, ne zaabu.
3 N'agenda ng'atambula n'ava mu bukiika obwa ddyo n'atuuka e Beseri, mu kifo eweema ye mwe yasooka okubeera, wakati w'e Beseri ne Ayi;
4 mu kifo eky'ekyoto kye yakola eyo olubereberye: Ibulaamu n'akaabira eyo erinnya lya Mukama.
5 Era ne Lutti, eyagenda ne Ibulaamu, yalina embuzi n'ente n'eweema.
6 Ensi n'etebayinza bombi okutuula awamu: kubanga ebintu byabwe byali bingi, n'okuyinza ne batayinza kutuula wamu.
7 Ne wabaawo empaka eri abasumba b'ente za Ibulaamu n'abasumba b'ente za Lutti: era Omukanani n'Omuperizi baatuula mu nsi mu nnaku ezo.
8 Ibulaamu n'agamba Lutti nti Waleme okubaawo empaka, nkwegayiridde eri nze naawe, n'eri abasumba bange n'abasumba bo; kubanga tuli ba luganda.
9 Ensi yonna teri mu maaso go? Yawukana nange nkwegayiridde: obanga oneeroboza omukono ogwa kkono, nange naagenda ku mukono ogwa ddyo; naawe bw'oneeroboza omukono ogwa ddyo, nange naagenda ku mukono ogwa kkono.
10 Lutti n'ayimusa amaaso ge, n'alaba olusenyi olwa Yoludaani lwonna, nga mulimu amazzi mangi wonna wonna, Mukama nga tannazikiriza Sodoma ne Ggomola, nga lufaanana ng'olusuku lwa Mukama, ng'ensi y'e Misiri, ng'ogenda mu Zowaali.
11 Awo Lutti ne yeeroboza olusenyi lwonna olwa Yoludaani; Lutti n'atambula ebuvanjuba: ne baawukana bokka na bokka.
12 Ibulaamu n'atuula mu nsi ya Kanani, ne Lutti n'atuula mu bibuga eby'omu lusenyi, n'ajjulula eweema ye n'agituusa e Sodoma.
13 N'abantu ab'omu Sodoma baali babi era boonoonyi nnyini mu maaso ga Mukama.
14 Mukama n'agamba Ibulaamu, Lutti bwe yamala okwawukana naye, nti Yimusa kaakano amaaso go, otunule ng'oyima mu kifo mw'oli, obukiika obwa kkono n'obwa ddyo n'ebuvanjuba n'ebugwanjuba:
15 kubanga ensi yonna gy'olabye, ndigiwa ggwe, n'ezzadde lyo emirembe gyonna.
16 Era ndifuula n'ezzadde lyo ng'enfuufu ey'oku nsi: era omuntu bw'ayinza okubala enfuufu ey'oku nsi, era n'ezzadde lyo liribalika.
17 Golokoka, otambule obune ensi obuwanvu bwayo n'obugazi bwayo; kubanga ndigiwa ggwe.
18 Ibulaamu n'ajjulula eweema ye, n'ajja n'atuula awali emivule gya Mamule, egiri mu Kebbulooni, n'azimbira eyo ekyoto eri Mukama.


text:
OMUTWE OGULI HA KYESWEKO | BAIBULI EYEGESA KI HA BWOMEEZI N’OKUFA?
Ekikaguzo Ekigumire
HAROHO entekereza nyingi ezirukwahukana ezirukukwata ha bwomeezi n’okufa. Abamu bateekereza ngu nibaija kweyongera kwomerra hanyuma y’okufa rundi nibaija kugenda omu nsi endi. Abandi bateekereza ngu nibaija kuzaarwa omurundi gundi. Kandi abandi bateekereza ngu omuntu obwafa ebye biba bihoire.
Naiwe n’osobora kuba oine entekereza eyawe ha nsonga enu, kusigikirra ha kiikaro nambere wakuliire rundi enyikiriza ez’owanyu. Nk’oku haroho entekereza nyingi ezirukukwata ha kufa, notekereza haroho nambere tusobora kutunga, rundi haroho omuntu arukusobora kutuha eky’okugarukamu ekihikire eky’ekikaguzo kinu ekigumire?
Habw’akasumi kaingi muno, abegesa b’amadiini baikaire nibegesa ngu omuntu aine omwoyo ogutafa. Abahondezi ab’amadiini amakooto nk’Abakristaayo, ediini ey’Ekihindi, ey’Abayudaya, ey’Obusiramu hamu n’ezindi—geegesa ngu omuntu aine omwoyo ogumurugamu hanyuma y’okufa. Kandi bo Ababbuda, baikiriza ngu omuntu hanyuma y’okufa aikara n’azarwa buhyaka kuhikya obwahika omu nyikara erukwetwa Nirvana enyakurumu okusemerwa kwingi.
Kusigikirra ha nyegesa zinu, abantu abaingi baikiriza ngu omuntu obwafa agenda omu nsi endi. Nahabweki, kinu kiretera baingi kwikiriza ngu, omuntu obwafa aba ahikire ha idaara erikuru omu bwomeezi bwe kandi kinu kirugamu baingi kwikiriza ngu kufa kugonza kwa Ruhanga. Baitu Baibuli eyegesa ki ha nsonga enu? Soma ekicweka ekirukwongeraho habwokuba eky’okugarukamu ekirumu nikisobora kukuhuniiriza.


text:
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
2 Timoseewo 1:1-18
1 Nze Pawulo, omutume wa Kristo Yesu nga Katonda bwe yayagala, okusinziira ku kisuubizo ky’obulamu ekiri mu Kristo Yesu,+2 mpandiikira Timoseewo omwana wange omwagalwa:+Ekisa eky’ensusso, obusaasizi, n’emirembe ebiva eri Katonda Kitaffe ne Kristo Yesu Mukama waffe bibeere naawe.3 Nneebaza Katonda gwe mpeereza mu buweereza obutukuvu nga bajjajjange bwe baakola era nga nnina omuntu ow’omunda omuyonjo, era sirekangayo kukujjukira nga mmwegayirira emisana n’ekiro.4 Bwe nzijukira amaziga go, mpulira nga njagala nnyo okukulaba nsobole okujjula essanyu.5 Kubanga nzijukira okukkiriza okutaliimu bukuusa kw’olina,+ okwasooka okubeera mu jjajjaawo Looyi ne mu maama wo Ewuniike, era ndi mukakafu nti naawe okulina.6 Olw’ensonga eno, ekirabo kya Katonda ekiri mu ggwe kye wafuna bwe nnakussaako emikono,+ nkujjukiza okiseese ng’aseesa omuliro.7 Kubanga Katonda teyatuwa mwoyo gwa butiitiizi,+ wabula ogw’amaanyi,+ ogw’okwagala, n’ogw’okubeera n’endowooza ennuŋŋamu.8 N’olwekyo, tokwatibwanga nsonyi kubuulira bikwata ku Mukama waffe,+ ne ku nze eyasibibwa ku lulwe, naye beeranga mwetegefu okubonaabona+ olw’amawulire amalungi nga weesiga amaanyi ga Katonda.+9 Yatulokola era n’atuyita okubeera abatukuvu,+ si lwa bikolwa byaffe, wabula olw’ekigendererwa kye n’olw’ekisa kye eky’ensusso.+ Ekisa kino kyatulagibwa okuyitira mu Kristo Yesu okuva edda ennyo,10 naye kaakano kyeyolese kaati okuyitira mu kulabisibwa kw’Omulokozi waffe, Kristo Yesu,+ eyaggyawo okufa,+ n’atusobozesa okutegeera engeri gye tusobola okufuna obulamu+ n’obutavunda+ okuyitira mu mawulire amalungi+11 ge nnalonderwa okuba omubuulizi, omutume, era omuyigiriza.+12 Kyenva mbonaabona bwe nti,+ naye sikwatibwa nsonyi.+ Kubanga gwe nzikiririzaamu mmumanyi era ndi mukakafu nti asobola okukuuma kye mmuteresezza okutuusa ku lunaku luli.+13 Nywereranga ku mutindo gw’ebigambo eby’omuganyulo+ bye wawulira okuva gye ndi. Binywerereko ng’olina okukkiriza n’okwagala ebiva mu kuba obumu ne Kristo Yesu.14 Ekintu kino eky’omuwendo ekyakukwasibwa kikuume okuyitira mu mwoyo omutukuvu oguli mu ffe.+15 Okimanyi nti abantu bonna ab’omu ssaza ly’e Asiya+ banjabulira, nga mu bano mwe muli Fugero ne Kerumogene.16 Mukama asaasire ab’ennyumba ya Onesifolo,+ kubanga emirundi mingi yanzizaamu amaanyi, era teyankwatirwa nsonyi nga ndi mu njegere.17 Bwe yali mu Rooma yafuba nnyo okunnoonya era n’anzuula.18 Mukama waffe Yakuwa* amusaasire ku lunaku luli. Era omanyi bulungi byonna bye yakola mu Efeso.


text:
Chapter 6
1 Era ate ne nnyimusa amaaso gange ne ntunula; era, laba, amagaali ana nga gava wakati w'ensozi ebbiri; n'ensozi nsozi za bikomo.
2 Ku ggaali ery'olubereberye kwaliko embalaasi za lukunyu; ne ku ggaali ery'okubiri kwaliko embalaasi enzirugavu;
3 ne ku ggaali ery'okusatu kwaliko embalaasi enjeru; ne ku ggaali ery'okuna kwaliko embalaasi eza kikuusikuusi ezitobeseemu obwoya obweru.
4 Ne nziramu ne ŋŋamba malayika eyali ayogera nange nti Ebyo biki, mukama wange?
5 Malayika n'addamu n'aŋŋamba nti Ebyo ze mpewo ennya ez'omu ggulu eziva okuyimirira mu maaso ga Mukama w'ensi zonna.
6 Liri eririko embalaasi enzirugavu livuddeyo okugenda mu nsi ey'obukiika obwa kkono; n'enjeru zaavaayo ennyuma waazo; n'ezitobeseemu obwoya obweru zavaayo okugenda mu nsi ey'obukiika obwa ddyo.
7 N'eza kikuusikuusi zaavaayo nga zaagala okugenda zitambuletambule mu nsi; n'ayogera nti Muveeyo, mutambuletambule mu nsi. Awo ne zitambulatambula mu nsi.
8 Awo n'ankoowoola n'aŋŋamba nti Laba, ezo ezigenda mu nsi ey'obukiika obwa kkono banzikakkanyirizza omwoyo mu nsi ey'obukiika obwa kkono.
9 Ekigambo kya Mukama ne kijja gye ndi nga kyogera nti
10 Ggya ku abo abaatwalibwa okufugibwa obuddu, ku Kaludai, ne ku Tobiya ne ku Yedaya; naawe ojje ku lunaku luli oyingire mu nnyumba ya Yosiya, omwana wa Zeffaniya, mwe batuuse nga bavudde e Babulooni;
11 era obaggyeko effeeza n'ezaabu obakolere engule ozitikkire ku mutwe gwa Yosuwa, omwana wa Yekozadaaki, kabona asinga obukulu;
12 omugambe nti Bw'ati bw'ayogera Mukama w'eggye nti Laba omuntu, erinnya lye Ettabi; naye aliroka mu kifo kye ye, era alizimba yeekaalu ya Mukama:
13 oyo ye alizimba yeekaalu ya Mukama; era oyo ye alitwala ekitiibwa, alituula ku ntebe ye alifuga; era aliba kabona ku ntebe ye; n'okuteesa okw'emirembe kulibeera wakati waabwe bombi.
14 N'engule ezo ziribeera za Keremu ne Tobiya ne Yedaya ne Keeni, omwana wa Zeffaniya, ez'okubajjukiza mu yeekaalu ya Mukama.
15 Era abaali ewala balijja balizimba mu yeekaalu ya Mukama, era mulitegeeza nti Mukama w'eggye ye yantuma gye muli. N'ebyo biriba, oba nga mulinyiikira okuwulira eddoboozi lya Mukama Katonda wammwe.


text:
Ebyobulamu
Abavubuka ssiba kwekalakaasa
Ali Mivule
December 14th, 2015
Abatuuze mu disitulikiti ya Abim basazizzamu akediimo kaabwe kebabadde bategese okulaga obutali bumativu bwabwe ku ky’okuwumuza abasawo 3 abalambuza Dr. Kiiza Besigye eddwaliro lya disitulikiti nga liri mu mbeera mbi. Abatuuze bano basazizzamu akediimo kano oluvanyuma lw’omuwandiisi wenkalakalira Dr. Asuman Lukwago okuvumirira ekiteeso ky’okuwummuza abasawo […]
abalina siriimu baboolebwa
Ali Mivule
December 10th, 2015
Gavumenti esabiddwa okwongera okubangula abantu ku ngeri y’okukwatamu abantu abalina obulwadde bwa mukenenya. Akulira ekibiina ekigatta abalina mukenenya Dora Kikyonkyo agambye nti abantu bangi abalina mukenenya naddala abakyala bakyaboolebwa nga bangi babalaba ng’abenzi. Agambye nti bangi tebafiibwaako, tebafuna bujjanjabi ate nga tebafuna na bubaka bwetaagisa […]
Abalina omusaayi ogutakwata babaano
Ali Mivule
December 4th, 2015
Obadde okimanyi nti waliwo abantu abalina omusaayi ogutakwata nga ssinga bafuna ekiwundu guyiika okutuuka lwebafa. Kakati abantu abasoba 50 beebasangiddwa n’embeera y’abantu balina omusaayi ogutakwata Bano babazuulidde mu nkambi ekubiddwa ku ddwaliro e Mulago ng’etegekeddwa abalwanyisa ekirwadde kino Omusawo e Mulago Mary Nziabake, agambye nti […]
Mubunyise enjiri ku siriimu
Ali Mivule
November 26th, 2015
Bannayuganda bulijjo bakubiriziddwa okubunyisa enjiri y’okulwanyisa siriimu mu ggwanga. Obubaka buno buwereddwa ab’ekibiiina ekilwanyisa mukenenya ekya Uganda Cares nga bali wamu ne dembe FM mu kawefube gwebaliko okulonda abatontomi abanywedde mu banaabwe akendo mu kuyiiya ebitontome ebirimu obubaka bw’okulwanyisa mukeneneya. Omu ku bakulira ekibiina kino […]
Abe Masaka bafunye ebyuma
Ali Mivule
November 24th, 2015
Omu ku besimbyeewo ku bukiise bw’omubaka omukyala e Masaka awaddeyo ebikozesebwa mu malwaliro 2 nga bibalirirwamu obukadde 500.. Mary Babirye Kabanda nga era mukiise mu lukiiko okuva e Buddu y’awaddeyo ebikozesebwa eri eddwaliro lya Butende Health Center iiine Sunga health center iii gonna nga gali […]
Abayiga obusawo e Mulago beediimye
Ali Mivule
November 18th, 2015
Ab’eddwaliro lye Mulago bawakanyizza ebigambibwa nti abayiga obusawo babanja emyezi esatu Abayizi bano bakedde kwediima nga bagamba nti ensimbi zaabwe zasaliddwaako emitwalo 25. Bano bategeezezza nti ensimbi zaabwe zebalina okufuna giri emitwalo 85 kyokka nga babadde bafuna emitwalo 60 okumala emyezi esatu. Omwogezi w’eddwaliro lye […]
Abapoliisi bakujjanjabwa
Ali Mivule
November 16th, 2015
Poliisi asazeewo okutuusa obujjanjabi ku bantu baayo. Bano bakwataganye ne gavumenti ya Iran okutambula nga bajjanjaba abapoliisi n’okukebera endwadde ezitali zimu. Atwala ebyobulamu mu poliisi Dr. Emanuel Nuwamanya agambye nti bajja kutambula nga bakebera kokoolo, okuyamba abakyala abali embuto, n’okukebera siriimu Kino kyakutandika ku lw’okusatu […]
Monitor ewagidde kokoolo
Ali Mivule
September 29th, 2015
KKampuni ya Monitor Publications Limited ng’eno y’etwaala Dembe FM ekwataganye ne bannakyeewa okutongoza kawefube w’okulwanyisa kokoolo asinga okutawaanya abakyala Abantu bajja kukeberebwa kokoolo w’amabeera n’owa nabaana ku bwereere kko n’okusomesa abantu ku ngeri y’okwewalamu kokoolo. Kino kiwagiddwa ebibiina nga Uganda HealthCare Federation ne National Cancer […]
Abasawo abanajjamu embuto babaano
Ali Mivule
September 28th, 2015
Minisitule ekola ku by’obulamu etendese abasawo abasoba mu 7000 , nga bano bagenda kujanjaba bakyala abagyamu embuto nezibeefulira. Tutegeezeddwa nti bano okutendekebwa kiddiridde naddala abawala okukulamu embuto nebamala nebeekekwa era bangi mu kino nebafa Kamisona akola ku by’okuzaala mu ministule eno Dr.Collins Tumwesigwire atugambye nti […]
52 bafa pneumonia buli lunaku
Ali Mivule
September 19th, 2015
Abaana 52 beebafa obulwadde bwa Pneumonia buli lunaku mu Uganda. Bino biri mu alipoota efulumiziddwa ekibiina ky’amawanga amagatte ekikolwa ku nsonga z’abaana ekya UNICEF Ku Pneumonia,kuddako musujja gwa nsiri, kiddukano n’endwadde endala ng’ebiwuka omuli ne siriimu Akola ku by’amawulire mu kibiina kino Jaya Murthy ategeezezza […]


text:
Abazadde bakubiriziddwa okutuukiriza obuvunanyizibwa bwonna obw’ennyingo y’okutemera abaana baabwe omusingi gw’obulamu obulungi.
Bwayogeddeko naffe,Ssekamwa waministry y’eby’obulamu Vivian Nakaliika ategeezezza nti mu ssabbiiti eno ey’eby’okugemesa abaana okwetooloola ensi yonna abazadde basaanidde okugenda ku malwaliro gonna okwetooloola eggwanga bagemese abaana baabwe ebirwadde binnamutta newankubaddenga enteekateeka enkulu zatwaliddwa mu ttundutundu lya Busoga.
Kivvuunuddwa Charles Kizindo
Photo Credit: ruralreporters.com


text: Omulimu gwo kuvuba ku Nyanja Nalubaale gwolekedde okwongera okukaluba oluvanyuma lwa minisitule ye byobuvubi wamu n’ekitongole kya UPDF ekiri ku mulimu gwo kulwanyisa envuba embi ekya Fisheries Protection Unit okuleeta nate ebiragiro ebikkakali ku bavubi omuli okwewandissa n’amaato gabwe okufuna liyisinsi ekiriza omuntu okuvubira ku mwalo gumu gwoka ate nga akirizibwa kuvuba kika kya kyenyanja kimu kyoka. Minisita we byobulimi, obulunzi n’obuvubi Vicent Ssempijja agamba nti enteekateeka eno etandika wakati wo mwezi guno erubiriddemu kukendeza ku mujjuzo okuli ku Nyanja wamu n’okwongera okulwanyisa envuba embi.


text:
By Musasi Waffe e Boston
Banna Ggwanga Mujje Boston, nga ky’ekibiina ekitaba abantu ba Ssaabasajja abawangalira mu Massachusetts mu America kyaddaaki bamaliriza olusirika oluzingudde ennaku essatu nga babangula abaana abazaliddwa mu America ebikwata kubuwangwa bwabwe n’ennono ya Buganda. Mulusirika luno olwatumiddwa “Ggwanga mujje tugunjule emiti emito” era nga lwatudde mu New Hampshire Pine Acres Camp, abaana bayigiriziddwa empisa za Buganda, obwa Kabaka, okukola emirimu nga okuwaata, ennyambala, okulanya, okuzannya emizannyo gy’Abaganda, okubuuza, empisa ez’obuntu bulamu wamu n’ebintu ebirala bingi ebikwata ku Buganda.
Ng’ayogerako eri abazadde b’abaana, omusumba Michael Ezekiel Kafeero yakubirizza abazadde okulekera awo okuvumirira obuwangwa bwabwe era n’abasaba okufuuka eky’okulabirako eri abaana babwe.
Ye Fr. Nanseera Vincent yategeezezza abazadde okukimanya nti eggwanga liri mumatigga olw’abantu obutafa kubuwangwa bwabwe era n’abasaba okujjumbira omulanga gwa Ggwanga mujje.
Eyakuliddemu akakiiko akateesiteesi ak’olusirika luno, omukyala Fiona Kafeero yategeezezza nti bakisanze nga abaana abamu tebalina kyebasobola kwogera mu Luganda bwatyo n’asaba abazadde okwongerza ku ebyo abaana byebayize mulusirika luno kko n’okulaba nga abazadde bafuba okulaba nga abaana babayigiriza okukola kumirimu awaka.
President wa Ggwanga Mujje Boston, Fred Katende yalaze okwenyamira kubanga abaana baalaze nti baagala nnyo Okumanya ebikwata ku Buganda kyokka bazadde nebatatwala buvunaanyizibwa kubayigiriza. Yasabye abazadde okulekera awo okusekerera abaana buli lwebakola ensobi nga boogera Oluganda kubanga abaana bategeezezza nti kyekimu kubibalemesezza okwogera Oluganda.
Kulw’abato banne, Adam Nviiri yeyasomye ekiwandiiko kyabwe mwebaasinzidde okwebaza bazadde babwe okubatwala mulusirika luno era neyeebaza abo abetabye mukubabangula.
Ye omwami wa Kabaka owekitundu kya New England omusangibwa Boston, Owekitiibwa Kato Kajubi yakikkatirizza nti okukuuma abantu ba Ssaabasajja abali ebunayira nga bagoberera obuwangwa ne nnono za Buganda kirina okutandikira mu Boston kubanga ky’ekifo omusangibwa abantu ba Buganda abangi abali ebunaayira. Yeyamye okwongera okuwagira Ggwanga mujje Boston mukaweefube ono ow’okusomesa abaana ebikwata ku Buganda.


text:
Saturday, April 13th, 2019
Nga 13 April 1955, Omuzaana Sarah Nalule Kisosonkole, yazaala omulangira Ronald Mutebi mu ddwaliro e Mulago. Leero lwegiweze emyaka 64 bukyanga Kabaka wa Buganda, Muwenda Mutebi II, azaalibwa. Abakungu be Mengo bategese omukolo ogw’okujjukira n’okujaguza ku lunaku Kabaka lweyazaalibwa, nga gwa kubeea ku ssomero eriyitibwa Ndejje Secondary School, e Ndejje mu Bulemeezi. Biki ebikulu ku bulamu
Sunday, March 17th, 2019
Nga 3 March 2019, omukulu w’ekika ky’Embogo, Omutaka Kayiira Gajuule, Fredrick Kasibante, era nga y’emukubiriza w’olukiiko lwa Bataka abakulu ab’obusolya mu Buganda, yatindigga olugendo olwamutuusa ku ttabi lya Kampala International University (KIU) erye Busenyi mu Ankole. Yali...
Sunday, February 24th, 2019
Nga 11 February 2019, editor@bugandawatch.com yafuna obubaka bwa Email eyaliko omutwe ogugamba nti, “Obudde bwebuziba, oluguudo oluyita mu maaso ga Masengere lufuuka mpuku ya babbi”. BugandaWatch yasitukiramu mbagirawo okubuliriza. Era, oluvannyuma lw’okwogera n’abantu abawerako mu Mengo, obujulizi...
Tuesday, January 15th, 2019
Nga 13 January 2019, ba Katikkiro ba Buganda abawummula babiri, Owek.Dan Muliika nn’Owek. John Baptist Walusimbi, bebabadde abagenyi abakulu mu kuggalawo kw’olusirika lwa bavubuka ba Baganda Nkobazambogo Students Association (BANKOSA), olwabadde ku ssomero lya Nambula High School e...
Monday, January 14th, 2019
Nga 11 January 2019, Chancellor wa Muteesa I Royal University (MRU), omulamuzi Julia Sebutinde, yeyama okukwatirako abaddukanya yunivasite eno, okulaba nga efuna ebiwandiiko ebigitongonza (charter) nga July wa 2019 tanagwaako. Bino omulamuzi Sebutinde yabyogerera ku mukolo gw’okutikkira abayizi...
Monday, December 17th, 2018
Nga 12 December 2018, Nnabagereka wa Buganda, Sylvia Nagginda, yatonera abaana abato abatalina mwasirizi ebirabo oby’okujaguza Sekukkulu. Abaana abaafuna ebirabo bino, be bali mu ssomero lya Noah’s Ark Children Ministry elisangibwa e Nsambwe mu Kyaggwe. Biki ebikwaata...
Sunday, December 2nd, 2018
Nga 30 November 2018, abaaddukanya Muteesa I Royal University (MRU), baafulumizza ekiwandiiko ekitogole, ekitegeeza abayizi ababadde besunga okutikkirwa nga 14 November 2018 e Kirumba Masaka, nti okutikkirwa tekukyabaddeyo. Ekiwandiiko ekyaterebbwako omukono gwa Muky. Winnie Namazzi Birabwa, kyategezeezza...
Sunday, November 18th, 2018
Nga 9 November 2018, abaddukanya Muteesa I Royal University (MRU) baafulumya ebbaluwa entongole ku nsonga z’amatikkira g’abayizi mu 2018. Ebbaluwa eyatekebwaako omukono gwa Muky. Winnie Birabwa Namazzi, yalangirira nti amatikkira ag’omulundi ogw’omusanvu gwakubeerawo nga 14 December 2018,...
Wednesday, October 24th, 2018
Prof. Ddumba Sentamu, akyusizza Muteesa I Royal University, n’agiwa ekifaananyi ekipya, mu myezi emitono okuva lweyatwaala obuvunanyizibwa bw’okuddukanya ettendekero lino mu July wa 2018. Biki Sentamu byatandikiddeko? Prof. Sentamu, yasooka kuzaawo obutenkevu mu bakozi bonna mu university. Kinnajukirwa nti...
Friday, October 12th, 2018
Nga October 6 2018, Katikkiro eyawummula, Mw. John Baptist Walusimbi, yakuutiira abavubuka ba Baganda Nkobazambogo Students Association (BANKOSA) okunywerera ku mazima bwekituuka ku nsonga za Buganda. Yayongeddeko, nti abavubuka abategedde obulungi eby’obukulembeze nga bayita mu kibiina kya Nkobazambogo, bebasuubirwa...


text:
Bya Kizindo Lule
Olwa leero lwa Mukasa Olw’okusatu ennaku z’omwezi ziri 21st omwezi guno ogwa Ssebaaseka Ogw’omukaaga.
Leero tutunuulidde ennono z’erinnya ly’Ow’essaza Bugerere erya Mugerere.
Ekitundu ky’essaza lino ekiriranye amabira ga Kyaggwe kyayitibwanga Bulondoganyi nga n’abakibeeramu bayitibwa Balondoganyi era Obugerere bwennyini bwafugibwanga omukulu eyayitibwanga Namuyonjo n’abantube ne bayitibwa Banyala.
Omuzira Semei Rwakirenzi Kakungulu ye yagaziya ennyo Obulondoganyi/Obugerere buno ng’amaze okulwanyisa Namuyonjo eyali afugayo ku lw’Omukama wa Bunyoro.
Erinnya Mugerere lyali lya Balangira ba Banyala ab’enda ya Namuyonjo mu Bukama bwa Bunyoro wabula oluvannyuma lyalondebwa okusigala nga ly’ery’ow’essaza eryo.


text:
OBWAKABAKA BWA BUGANDA
(Kingdom of Buganda)
WOFFIISI Y’OMUMYUKA WA KATIKKIRO OW’OKUSATU
(Office of the 3rd Deputy Katikkiro)
OWEK. APOLLO N. MAKUBUYA
Omumyuka Ow’okusatu owa Katikkiro | Minisisita wa Ssemateeka
OMW. JONATHAN MWESIGWA SEKIZIIVU OMUKY. BRENDA NAKIWALA
Personal & Legal Assistant Team Assistant
MINISITULE YA SSEMATEEKA
(Ministry of Justice and Constitutional Affairs)
$11. Enyanjula
Bino byebikolebwa mu Minisitule eno:
$1a) Okuwabula Kabineti, Olukiiko lwa Buganda n’ebitongole by’Obwakabaka ku nsonga za Ssemateeka ezekuusa ku Bwakabaka bwaffe.
$1b) Okuteesa ne Gaavumenti eya wakati n’ebitongole byayo ku nsonga z’Ebyaffe n’okusa mu nkola Endagaano gyetwakola nayo mu 2013 (“Memorandum of Understanding, 2013”).
$1c) Okubanja Ebyaffe omuli ettaka, ebizimbe, Federal, ensimbi n’ebirala.
$1d) Okuwuliziganya n’Ababaka b’Olukiiko lw’Eggwanga Olukulu naddala abo abakiikirira ebitundu bya Buganda ku nsonga eziruma Obwakabaka wamu n’okuzisalira amagezi.
$1e) Omwaka guno twaayongerwako obuvunaanyizibwa obw’okuteekateeka Amazaalibwa ga Ssaabasajja Kabaka ag’emyaka 61 agaaliwo nga Kafumulampawu (April) 13, 2016 ku ssomero lya King’s College, Buddo mu Busiro.
$12. Ebikoleddwa:
$1a) Twateesa n’Omukulembeze w’Eggwanga ne Gaavumeti ye (Attorney General, Minister of Justice & Constitutional Affairs, Minister of Lands n’ebirala) ku nsonga z’Ebyaffe e, Ntebe n’e Rwakitura era netukola Endagaano (“Memorandum of Understanding, 2013”) ekomyawo ebintu by’Obwakabaka ebitanatuddizibwa.
$1b) Awamu ne Ssaabawolereza twabaga era netuwaayo ebiroowozo by’Obwakabaka eri Parliament ya Uganda ku nnoongosereza (“constitutional reforms”) ezaali zigenda okukolebwa mu Ssemateeka wa Uganda nga zekuusa ku kifo kya Ssaabasajja mu Uganda, amateeka g’ettaka, okugabana obuyinza mu nfuga eya Federal, amateeka g’okulonda n’ebirala.
$1c) Twawabira Gaavumenti ya Uganda mu mbuga z’amateeka nga tuwakanya eteeka lya “Institution of Traditional or Cultural Leaders Act, 2011”. Tukyalindirira ensala y’Abalamuzi ba Kooti ya Ssemateeka.
$1d) Awamu ne Ssaabawolereza wa Buganda tuwoza omusango ogwawaawabirwa ab’e Bunyoro nga bawaaba Ssaabasajja Kabaka.
$1e) Wamu ne Ssaabawolereza w’Obwakabaka tuwabudde wamu n’okulambika Kabineti, Olukiiko, ebitongole by’Obwakabaka eby’enjawulo (Buganda Land Board, Nnamulondo Investments) n’Ebika ku nsonga za Ssemateeka ezitali zimu okugeza: ku kulonda okwakaggwa, ettaka, eddembe ly’obuntu, emitendera egigobererwa okugonjoola ensonga ezo n’ebirala.
$1f) Twabaga ekiwandiiko ekitongole ku Nsonga Ssemasonga Etaano ez’Obwakabaka era nekiweebwaayo eri Kabineti.
$1g) Twabaga ekiwandiiko ekitongole ekirambika Kabineti, Olukiiko n’Obuganda bwonna ku biki Obwakabaka byebusuubira mwabo abaali beesimbyewo mu kalulu akakaggwa.
$1h) Akakiiko k’Ebyaffe[1] kakola enteekateeka ez’okutuula okuteesa ne Gaavumenti eya wakati era kajja kwanjulira Kabineeti enteekateeka eyo ng’ewedde.
$1i) Akakiiko k’Ebyaffe era koongedde okubanja Gaavumenti eya wakati ebintu by’Obwakabaka ebikyasigalidde. Twafuna ebyapa 212 eby’ettaka ly’Obwakabaka era Buganda Land Board ebyekkaanya.
$1j) Akakiiko aka Federal[2] nako kakola enteekateeka ey’okutandika okufuna ebirowoozo okuva mu bantu ba Buganda era kajja kujanjulira Kabineeti ng’ewedde.
$1k) Twakulemberamu enteekateeka z’okujaguza Amazaalibwa ga Ssaabasajja ag’emyaka 61 wansi w’omulamwa“Kabaka Wange: Abavubuka Tuzze Bukula”.
$1l) Okusinga byonna twakulemberamu kaweefube w’okuddabiriza ekifo ky’obulambuzi eky’e Naggalabi Buddo, awatikkirirwa ba Kabaka ba Buganda.
Ennyumba Buganda Omulangira mwasula era mwagabira obwami nga tanatikkirwa.
Ennyumba Bwanika Omulangira wakolerwako emikolo egy’obuwangwa.
Ku Nakibuuka awatikkirirwa ba Kabaka ba Buganda.
$1m) Twaaniriza abantu ab’enjawulo abalina ebiroowozo ebirungi eri enfuga n’enkulaakulana y’Obwakabaka.
$1n) Tukola okunoonyereza ku byafaayo by’Obwakabaka ebyekuusa ku nsonga za Ssemateeka.
$13. Byetulowooza okukola:
$1a) Okwongera okubanja Ebyaffe ebikyasigalidde mu mikono gya Gaavumenti.
$1b) Okumaliriza enteekateeka y’okufuna ebirowoozo by’abantu ba Buganda ku nfuga eya Federal.
$1c) Okwongera okunoonyereza ku byafaayo by’Obwakabaka ebyekuusa ku Ssemateeka.
$1d) Okukiriziganya ne Minisitule ya Ssaabawolereza wa Buganda ku pulojekiti zetuyinza okukolera awamu olw’okuweereza obulungi abantu ba Ssaabasajja.
$1e) Okukunga abantu ba Buganda ku mikutu egy’enjawulo omuli n’egy’Obwakabaka okujjumbira okuwaayo ebirowoozo byabwe ku nfuga eya Federal.
$1f) Okufunza ebirowoozo by’abantu ba Buganda ku nfuga eya Federal mu buwandiike n’okubyanjulira Kabineeti n’Olukiiko.
$1g) Okutegeka emisomo ku nsonga za Ssemateeka n’ebyobufuzi.
$1h) Okuyambako Minisitule ey’Okunoonyereza okufuna ebyafaayo by’Obwakabaka.
$14. Okwebaza:
Twebaza nnyo Ssaabasajja Kabaka olw’obwesige bweyatutekamu okuweereza abantube era n’okutumbula embeera zaabwe. Era twebaza Katikkiro ne ba Minisita abatuyambye mu ngeri zonna okutuukiriza obuvunaanyizibwa bwaffe.
Ssaabasajja Kabaka Awangaale.
[1]Owek. Apollo N. Makubuya (Ssentebe), Owek. Amb. Bill Matovu, Omulangira David Kintu Wassajja ne Jonathan Mwesigwa Sekiziivu(Omuwandiisi)
[2]Owek. Apollo N. Makubuya (Ssentebe), Owek. David F.K. Mpanga, Owek. Eng. Martin Kasekende, Owek. Christine Mugerwa Kasule ne Jonathan Mwesigwa Sekiziivu (Omuwandiisi).


text:
Abakulembeze ba lufula beeganye ebyogeddwa Basajjabalaba nti baliko ensimbi zebakunnganya nebaziweereza Ssabaduumizi wa poliisi ne Loodi Mmeeya Lukwago.
Bano bagamba nti tebalina musolo gwebakunnganya mu kifo kino era Basajjabalaba byayogera bya ppa ebigendereddwamu okuboononera elinnya.
Abantu abasoba mu mitwalo esatu bebakolera mu lufula eno wabula nga ensimbi zebeekunnganyamu zebeeyambisa okulongoosa ekifo, okusasula amazzi n’amasannyalaze gebakozesa mu mirimu gyabwe.
Ani Akungaanya Ssente mu Lufula?
Abakulembeze ba lufula beeganye ebyogeddwa Basajjabalaba nti baliko ensimbi zebakunnganya nebaziweereza Ssabaduumizi wa poliisi ne Loodi Mmeeya Lukwago.


text:
Khasadha Byakika ge mannya Ebony Waiswa g’abaddenga akozesa ku mpewo ey’awummudde egy’obuweereza bw’oku mpewo bwamazeemu emyaka amakumi 20 ng’ono yeegatta ku lulyo lwa Beat FM mu mwaka gwa 2007.
Ono y’omu ku bakozi abaludde ku Radio eweerereza mu Luganda naye ng’anyumirwa nnyo okuweerereza mu lulimirwe oluzaaliranwa Olusoga.
Nga weetegerezza bulungi musajjamukulu ono afaanana muntu atali mwangu wa kuggya bigambo wabula bw’omusemberera kituufu aseetula emboozi wammaggwe n’egwa amakerenda.
Khasadha agamba nti ajjukira omulundigwe ogwasooka ku mpewo za Radio eyayitibwanga Green FM kweyawalirizibwa obuwalirizibwa okuweereza nnyiniyo Omugenzi Jerry Wampamba(Mukama amuwummuze mirembe)
Ku mpewo za Radio eno Musajjamukulu ono atutegeezezza nti yaweererezangako bwereere awatali mpeera yonna wabula nga musanyufu olw’obulamu obupya bweyali atandise.Byakika atutegeezezza nti mu mwaka nga gumu yali aliko byagenze ayiga nga n’ebyuma ebimu asobole okubyebeereramu yekka n’aweereza,eyo gye yava ne yeegatta ku Radio eyayitibwanga Greater African Radio eyabeeranga e Kamwokya gyeyasasulwanga Emitwalo etaano egya ssente za wano buli mwezi ng’eyo bweyavaayo n’akolerako mu Monitor FM n’oluvannyuma wano ku Beat FM waawummulidde.
Khasadha ategeezezza nti wabula Radio ez’ebiseera ebyo bwozigeraageranya n’ez’ebiseera bino enjawulo nnene nnyo ng’ennyimba tezaazannyirwanga ku Mayinja nga bweguli kati,Radio luli yabangamu okwogera kungi n’ennyimba ntono naye leero okwogera kwakendeezebwa abawuliriza bongere okunyumirwa ate n’okuweebwa obudde obumala babeeko bye bagamba okwo gattako okwongera okubakuumirako.
Khasadha agamba nti Radio emusobozesezza okusisinkana abantu be yali tasuubira kutuukirira,mu bano anokoddeyo Dr Stella Nyanzi n’Omugenzi SGT Kifulugunyu n’ategeeza nti Radio emusobozesa n’okukola obulango bwa Kkampuni ez’amanyi ne yeefunirangayo ka ssente ak’enjawulo.
Musajjamukulu ono agamba nti akaseera k’atalyerabira lwe lunaku lwayafuluma Studio ng’asuubira bamalirizza n’agenda wabula aba atuuka e Wandegeya baweereza banne ne bamukubira nga bamusaba akomewo bamalirize ppulogulaamu.
Ono agamba nti olulala lwatalyerabira lwe lunaku lwebaakyaza Dr Stella Nyanzi amanyiddwa obulungi okumala gamokkola gagambo nga bwayagala,ategeezezza nti ono yabatambuliza ku bunkenke ng’engalo ziri ku kyuma ssikulwa amegguzaawo eggambo nga tebamuggye ku mpewo.
Mu birala Byakika byayogeddeko ebimuzitoowereddemu ekiseera kyamaze ng’aweereza ku makya kwe kukeeranga ennyo ku mulimu ng’oluusi awulira ng’omutwe ogutasituka ssaako okukeeranga okwebaka asobola okuzuukuka ku makya nga takaluubiriziddwa.
Nga tumaliriza emboozi yaffe naye,Byakika ategeezezza nti annyuse mumativu era nga teyeevuma mulimu guno gwakoledde ekiseera ng’asuubira okubeera obulungi nate awamu ne batabanibe ekiseera ekiwerako.
Ono atutegeezeza nti agenze mu kyalo Luuka gyalimira Emicungwa ng’ayagala agyongere obudde nga bwakola n’emirala ng’omusajja yenna bwaba.


text:
Akalowoozo ku lunaku lw’Omukama XVII
AKALOWOOZO KU LUNAKU LW’OMUKAMA 17 MU BW’OMWAKA B (29TH JULY 2018)
Oyanjuluza ekikonde kyo n’otukkusa, ayi Mukama!
Bw’atyo Katonda omugabirizi atasingika, omu yekka amatiza atatujuza bw’atweyolese mu masomo agatuweereddwa olwaleero nga tusoma olunaku luno. Mu ssomo erisooka okuva mu Kitabo ekyokubiri ekya Basekabaka, ku lw’amaanyi ge, asobozesa abantu okubagabula emigaati wadde nga baali bangi sso ng’emigaati gyali mitono ddala. Kino era kye tusanga mu Vanjiri Yezu bw’agabula ekibiina emigaati etaano n’ebyennyanja bibiri. Katonda ayoleka amaanyi ge n’okwagala, nti ku abo abamukkiriza n’abamutunuulira ng’essuubi lyabwe ye Katonda yekka, akyusa embeera z’obulamu bwabwe. Katonda ye tafa ku bungi yadde obutono atusaba kimu kuba na kukkiriza olwo akole ebyewuunyisa mu mbeera zaffe. Ye w’ali byonna bimala era bimatiza; tewaba kuwamma kuba ye ye byonna anti byonna bibye – ye Katonda Ssebintu. Atusaba kimu kuba na kukkiriza. Ku abo abasuubira mu Ye, abagabirira mu mazima, mu bwenkanya, mu ddembe ne mu kwagala. Ye wuuyo akkusa ebitonde byonna n’ebirungi eby’obulamu. Ekyo Yezu ky’akoledde ddala mu Vanjiri anti abantu bennyini ssi bebanusabye emmere, naye olw’okuba Ye kwagala; abo abamunoonya mu kwagala buli omu amanyi kye yeetaaga ate era buli omu amuweera mu kadde akatuufu. Ali mu ffe wakati anti ye Katonda Emmanueli – Katonda ali naffe; naffe twesabire tusobole okuba bulijjo abantu abali era ababeera ne Katonda.
Yezu bw’abuuuza Filippo gye basobola okugula emigaati okuliisa ekibiina, Filippo amulaga nti, ssente nkumu nnyo ezeetaagisa ate nti tebasobola kukkuta mpozzi okunayo buli omu akatundu. Okuddamu kwa Filippo kuno kutujjukiza ffe ng’abantu nti tewali kisobola kukkusa bulamu bwaffe okuggayko Katonda. Amaaso gaffe galina kusimba ku ye mu mbeera zonna. Ekyamagero eky’okulokoka kwaffe, tetwakigula na nsimbi wabula na musayi ko n’omubiri gw’Omwana Omu wa Katonda. Tuli baamuwendo anti twagulibwa musaayi ogw’omuwendo ogwa Kaliga. Omukama yatwagala nnyo n’asindika Omwana we ebbanja bwe lyali litutuulidde nga tetuliiko buddukiro yadde obwekyusizo naye Ye mu Kwagala n’asasula byonna. Ekyo ky’akoze mu Vanjiri ya leero naffe kye yatukolera ku Kalvario era kye kimu ky’akola buli lunaku ng’ayongera okuyingira mu ddungu ly’obulamu n’emitima gyaffe n’atujjuza n’ebirungi bye ne tubooga. Mu ddungu lino ery’emitima ye kennyini, y’afuuka Omugaati gwe tulya ne tusobola okusaka amaanyi amaggya mu Ye.
Omukama Katonda kyamagero, Omukama assukiridde okumanya kwaffe, tewali muntu asobola kumusoma n’amumalayo era n’eby’akola – abo ababiraba nabo tebalema kwewuunya n’okusamaaririra nga mu Vanjiri bwe tuwulidde ng’ekibiina kikungiriza nga mukyo wakati bwe waliwo Omulanzi owwokujja mu nsi. Bwe butundutundu obwo onusigaddewo.
Ye nno ng’amaze okutuliisa era nga bwe yakwasa abatume emigaati n’ebyanyanja babigabule abantu; naffe bw‘ atyo bw’atwewa naffe tulyoke tumuwe abalala; tugabane n’abalala ku bulamu obwo bwe tufunye. Era ne Kommunio ekyo ky’eteegeza olwo ne tusbola okuba ekimu n’abantu be bonna anti bonna bitundu bya mubiri gwe ate nga Paulo atujjukiza nti …tuli mubiri gumu, Batismu emu, Okukkiriza kwe kumu. Ate n’atuyita tuyise obulamu obutugwanidde ffe ng’abalonde ba Katonda. Katonda ky’ayagala kwe kulaba nga tubeera emikutu mu kukkiriza egy’obulamu obubwe, okwagala ,eddembe, n’essuubi eri abantu be. Ffe naffe tusobola okwebuuza nti Yezu bw’amala okutuliisa, ani ggwe tugabirira abalala? Tetusobola kugaba ekyo kye tutatulina; naffe nno ssenga Yezu ddala abeera mu ffe olwo tusobola okugaba n’okuyisa nga bwe kigwaniidde erinnya ery’obukristu. Tusabe naffe amaaso gaffe tugatunuulize Katonda oyo yekka y’asobola okutujjuza n’okutumatiza.
Oyo ye w’atali tewali kisoboka, tewali kimala yadde ekitukuvu. Yekka y’awa obulamu bwaffe amakulu. Oyo bwe tukkiriz ky’atugamba ne tutambulira ku ntereeza ye olwo tuyambibwa okulaba omukono gwa Katonda mu bulamu bwaffe ate omukono ogwo nga tugulabye, olwo tusikibwa okukyusa obulamu bwaffe, Kristu n’afuga obulamu bwaffe. Mu ebyo ebiyita obuyisi eby’omu bulamu bwaffe obwa bulijjo, Katonda mw’ayita okutulaga kiki ky’ayagala. Bw’amala okweyoleka ng’omugabirizi wa bonna, n’abeegabula ng’omugaati gw’obulamu ate bbo b’aliisizza baagala kumufuula Kabaka olwo balyenga omugaati n’ebyennyanja buli kakedde. Sso Yezu mu kino ekyamagero yabawa kabonero – n’ayoleka ki ky’ali; mu kino ng’abayita bajje gya’li babeere n’ennyonta wamu n’enjala ey’Omugaati omulamu ogutuusa mu ggulu.
Fr. John Bosco Ssendagala.


text:
Nga bannayuganda bangi ensimbi ebiro bino zibeekubya mpi nga n’abalala batambula boogera bokka olw’ebbula ly’ensimbi,ye omuyimbi Geoffrey Lutaaya alabika zaalina zimubuzizzaako waaziteeka ng’atandise na kuzigoba.
Ow’olugambo waffe atutegeezezza nti mwanamulenzi Geoffrey Lutaaya alina ka poloti keyagula obukadde amakumi 40 gyebuvuddeko wano mu Makindye ng’omugagga abadde ayagala kukamusasula obukadde ebikumi 450 obwa ssente za wano Musajjamukulu Lutaaya n’amugobya ssenteze.
Kyewunyisa ng’ate kituufu ka poloti kano ssi keekali awalungi ennyo kyokka nnyiniko eby’okukatunda ‘Obusente Obuganda’ oba ‘Obugolo’ nga bwebuyitwa ensangi zino ssibyaliko.Tutegeezeddwa nti bbulooka eyabadde aleese ‘ddiiru’ nga bwebabyogera yaweddemu amanyi n’agenda ng’awotose byansusso.
Omuyimbi ow’erinnya Betty Mpologoma ddaaki amaliridde n’ayatula nti omukwano gumusuza bubi olw’okubulwa amubikka atenga n’abaalimweyunidde olw’endabikaye balowooza aliko amubiita kyagambye nti kimuyisizzaako abasajja bangi beyaaliwadde omukwano nebamutenda bweyatuukirira.Mwanamuwala ono ategeezezza nti mu mazima yeetaaga omwami anaamuwasa nga naye mwetegefu okumutwala ewaabwe amwanjulire abazadde.
Mpologoma agambye nti abawagizibe baagala kumubuzaako waawummulira anti buli lwebamulabako bamubuuza mwami ng’abasinga balowooza nti akyatinkiza n’omuyimbi Travis Kazibwe amanyiddwa nga Dr Tee eyali mwamiwe okumala ekiseera.Mpologoma agambye nti Dr Tee yeefuniradda ekimyula ki-nkubakyeyo kyeyawasa era n’amwesonyiwa nga kati nnyabo waabwe ebiro bino talina amubikka wadde amugumya weyandibadde yeetaagira omubeezi.
-Bukedde
Abanyumirwa emiziki gy’abayimbi abanene ababiri okuli aba Eddy Kenzo n’aba Jose Chameleon bukya lubanga lwa mmindi basobeddwa eka ne mu kibira.Abanene bano baalondeddwa mu kiti ky’emiziki kimu mu mpaka ezimanyiddwa nga KORA Awards ekisobedde abawagizi baabwe ku kiki ekinaddirira.
Abawagizi ba Chameleon bagamba nti oluyimba lwa Eddy Kenzo lweyatuuma ‘Zigido’ mu kulondebwa kwalyo tebeeyambisizza Vediyo yaalwo ntuufu abawagizi ba Kenzo kyebasambazze nga bagamba nti kuno kuwereba muntu waabwe nziro.
Enjuyi zombi zinonya buwagizi wabula oluuyi olumu lulaba lwandisaanidde ekisinga kw’ekyo kyerwandifuna.Wabula bo baanabalenzi bano abayimbi babadde tebannayingizibwa mu nsonga zino weewaawo ng’era buli omu yeegwanyiza kuwangula munne.Guno gwe mulundi ogusoose baanabalenzi bano bombi okufaanana abatomeragana ssonga gyebuvuddeko enkolagana yaabwe ebaddenga tebuusibwabuusibwa.Mu kawaayiro ka Vedeo esinze mulimu Tiwa Savage ne Mr Flavour awamu n’abayimbi abalala.Empaka zino zaakubeerawo mwezi gwa Mugulansigo Ogw’okusatu mu ggwanga lya Namibia.


text:
Swiiden
Buswedi ggwanga mu Bulaaya mu Sikandinaavia, bukiikakkono kya Denimaaka, ebuvanjuba Finilandi, ebugwanjuba Nolwe Obunene Buswedi yenkana 449 964 km² era ye yookusatu mu Bulaaya. Mu Skandinaavia yeesinza abantu (awamu obukadde mwenda)
Ebyaafayo[kyusa | edit source]
Ku myaaka 800-900 Buswedi yasulwamu abantu abaayitibwanga ba vaiking. Ba vaiking baalinga basuubuzi naye nga mukusinga balwanyi ate nga babbi. Eddiini ya Kristo yatuuka e Buswedi mu biseera bya ba vaiking naye yataandika okuba ey'amaanyi mu biseera by'omwaka 1100. Mu mwaaka 1200 Abaswedi baatandika okuva Finlandi. Mu lutalo lwa Finlandi Rwasha yawaaba Finlandi okuva ku Buswedi.
Obufuzi[kyusa | edit source]
Buswedi bwakabaka era omukuleembese waayo ye kabaka. Kaakano kabaka aliko ye kabaka Kaarle XVI Kustaa. Mu bufuzi kabaka talina buyinza. Paalamenti ne katikkiro (prai minista) beebayisa amateeka.


text:
KATIKKIRO Charles Peter Mayiga agambye nti okusoomoo
zebwa kwayolekedde kwe kutaasa Bassekabaka abagalamidde mu Masiro e Kasubi omusana mu kiseera kino ogubookya ate n’okuteeka ekifo kino ku mutindo gw’ensi yonna.
Yazzeemu okuwera ng’Amasiro gano bwe galina okuggwa mu mbeera yonna n’agamba nti, “Nziramu okuwera nti tewali nsonga egenda kutulemesa kumaliriza mulimu guno. Enkuba ketonye, kibuyaga kaakunte, omusana ka gwake, tulina okumaliriza amasiro.”
Bino Katikkiro yabyogedde bwe yabadde alambuza Obuganda omulimu ogukolebwa ku Masiro e Kasubi eggulo ku Ssande n’asiima bonna abali ku mulimu era n’agamba nti omulimu guno gulina okutambuzibwa okusinziira mu mitendera.
Ssentebe w’olukiiko oluvunaanyizibwa ku kuzzaawo Amasiro, Al- Haji Kaddu Kiberu yategeezezza ng’okutusibwa kwa langi ebadde emaze ebbanga eddene ng’erindirirwa bwe kiguddewo essula empya mu kuzzaawo Amasiro gano.
Kaddu yagambye nti “ Essa kwe tutuuse, omulimu guno gusigadde mu mikono gy’abantu babiri ate bonna nga bataka; Kasujja ne Muteesasira era mubadde mugamba nti tubadde tutambudde mpola naye nange ngenda kubakanda ebyetaagisa ebirala okuli essubi, emmuli, amavuvume n’ebirala.
Omutaka Muteesasira Tendo Keeya yagambye nti ttiimu ye ey’Abagirinya yamaze dda okugitendeka era yeetegese okutandika omulimu gw’okulasa akasolya k’enju Muzibu Azala Mpanga ate n’oluvannyuma akwase Wabulakayole ( Omusige okuva ewa Kasujja), omulimu gw’okusereka.
“ Omulimu oguddako muzito era muzibu. Mu mbeera eno gugenda kutambula mpola kubanga eby’obuwangwa tebikubibwamu mavuunya n’olwekyo tulina okugendera mu mitendera,” Omumyuka owookubiri owa Katikkiro era Minisita w’obulambuzi, obuwangwa n’ennono Haji Muhamood Sekimpi bwe yagambye.
Langi ebadde erindiriddwa okuva e Girimani yatuusibwa wiiki ewedde nga kwajjirako omukugu era nga gulondoolwa aba kkampuni ya langi Peacock ng’olunaku lw’eggulo ( Ssande) baalaze abantu abaabadde e Kasubi engeri langi eno eyatereddwaako gy’egenda okutaasaamu Amasiro.
Allan Kibirige ku lwa Peacock yannyonnyodde nti, “ Langi eno eyamba okutaasa omuliro ne gutasanyawo Masiro okumala essaawa bbiri ng’abazinyamwoto bwe bajja. Mu ngeri
y’emu egenda kuyamba okuwangaaza enju eno.
Omuwanika w’olukiiko lw’Amasiro, Gaster Lule Ntakke yalangiridde ensimbi 5,019,700/- nga ku zino Pius Mugalaasi n’omutuba gwa Katulami e Kisunku mu ssiga lya Jjumba mu kika ky’enkima gwakulembera yaleeseeko obukadde buna. Ntakke yagambye nti ensimbi zino zigenda kusigala Kasubi okukola ku nsonga ez’enjawulo okuli amasannyalaze n’amazzi agatawaanya abagasulamu.


text:
Distance
distance calculator for the cities begins with bub in ug.
Bubaale, Bubaale, Bubaali, Bubaare, Bubada, Bubago, Bubago, Bubago, Bubajjwe, Bubaka, Bubalagala, Bubale, Bubale, Bubale, Bubale, Bubale, Bubale, Bubali, Bubalule, Bubalya, Bubalya, Bubambwe, Bubambwe, Bubanda, Bubanda, Bubanda, Bubandi, Bubandi, Bubandi Sub-County, Bubango, Bubango, Bubango, Bubango, Bubango, Bubango, Bubango, Bubanyi, Bubanzi, Bubanzi, Bubare, Bubba, Bubbala, Bubbubbuli, Bube, Bubebbere, Bubeeko, Bubeeyo, Bubeke, Bubenge, Bubengwa, Bubenstye, Bubeto, Bubezi, Bubigita, Bubiita, Bubiita, Bubikala, Bubilabi, Bubilabi, Bubinga, Bubinge, Bubinge, Bubirizi, Bubiro, Bubiro, Bubiro, Bubiro, Bubirumi, Bubito, Bubitumu, Bubitumu, Bubo, Bubogo, Bubogo, Bubohi, Buboko, Bubolwa, Bubolwa, Bubomboli, Bubondo, Bubonge, Bubonge, Bubongo-Bulondo, Buboni, Buboolo, Bubotsatsa, Bubotyo, Bububi, Bububi, Bubugo, Bubugo, Bubuhe, Bubukwanga, Bubukwanga, Bubukwanga, Bubule, Bubulo, Bubulo, Bubulo, Bubunde, Bubungi, Bubutu, Bubutu, Bubutya, Bubuupi, Bubuusa, Bubuye, Bubuza, Bubuzi-Kasebere, Bubwa, Bubwana, Bubwayo, Bubwayo, Bubwege, Bubyale, Bubyangu, Bubyangu,
ADS


text:
Amasomo – 07th July 2018
WIIKI XIII MU BW’OMWAKA (II) OLWOMUKAAGA (7TH JULY 2018)
OLUYIMBA OLW’AMAYINGIRA Zab. 46, 2
Amawanga mwenna, mukube mu ngalo, musanyukire Katonda mu ddoboozi ery’essanyu!
ESSOMO I
Abantu bange, abasibe ndibakomyawo ne mbasimba mu nsi yaabwe.
Bye tusoma mu kitabo kya Amosi Omulanzi. (9, 11 – 15).
Bino Omukama by’agamba: Ku lunaku olwo ndiyimusa Enju ya Daudi eyagwa nzibe n’ebituli by’ebigo, era nziraabirize n’ebyagwa, ekibuga kyonna nja kuddamu okukizimba nga bwe kyali edda, basobole okutwala ebisigala bya Edomu n’amawanga gonna, kubanga bakoowodde erinnya lyange. Omukama akola bino byonna bw’agamba bw’atyo! Omukama agamba, nti: Ekiseera kituuse akabala ayise akungula, omusogozi w’emizabbibu ayise asiga ensigo. Ensozi zijja kukulukusa omubissi era na buli katunnumba kajja kulimwa. Nja kuggya mu buwanganguse abantu bange aba Yisraeli baddemu okuzimba ebibuga ebyalekwa ettayo babibeeremu. Bajja kusimba ennimiro z’emizabbibu banywe omwenge ogunaagivangamu era bajja kulima ennimiro, balyenga ebibala byazo. Nja kubasimba ku ttaka lyabwe era nga sikyaddamu kubaggya mu nsi yaabwe gye mbawadde. Bw’atyo Omukama Katonda wammwe bw’agamba. Ebyo Omukama y’abyogera.
OLUYIMBA OLW’OKWEBUULIRIRA: Zab. 84, 9, 11 – 12. 13 – 14.
EKIDDIBWAMU Omukama ayogera bya ddembe n’eggwanga lye.
Ka mpulire Omukama Katonda by’agamba, mazima ayogera bya ddembe.* Eggwanga lye n’abatuukirivu be n’abo abakyukira gy’ali mu butuufu. Ekidd.
Okusaasira n’obwesige birisisinkana, obutuufu n’eddembe birinywegeragana.* Obwesige bulitutunuka mu nsi, n’obutuufu buliyima mu ggulu ne butunula. Ekidd.
Omukama yennyini aligaba ebirungi, n’ensi yaffe erireeta ekibala kyayo.* Obutuufu bulimutambulira awo mu maaso, n’obulokofu mu kkubo ly’ebisinde bye. Ekidd.
OKWANIRIZA EVANJIRI
Alleluya. Yogera ayi Mukama, omuddu wo awulira. Ggwe olina ebigambo by’obulamu obutaggwaawo. Alleluya.
EVANJIRI
Basobola okukaaba nga bali awo n’awasizza?
Ebigambo by’Evanjiri ya Mukama waffe Yezu Kristu ebivudde mu Matayo. (9, 14 – 17).
Mu budde buli, abayigirizwa ba Yoanna ne bajja awali Yezu, ne bagamba, nti: Ffe n’abafarisayo okusiibanga emirundi emingi sso ng’abayigirizwa bo tibasiiba kiki? Yezu n’abagamba nti: Abawerekera awasizza bayinza okunakuwala ng’awasizza akyali nabo? Ennaku bwe zirituuka, awasizza n’abaggyibwako, olwo Iwe balisiiba. Tiwali muntu atunga kiwero kiggya mu kyambalo kikadde, kubanga kyo kiyuza ekyambalo, ekituli ne kyeyongera bweyongezi. Era tiwali addira vviini nsu n’agifuka mu ndyanga nkadde; kubanga ensawo tizirema kutulika, ewiini n’eyiika, n’ensawo ne zifaafaagana. Evviini ensu efukibwa mu nsawo mpya; byombi Iwe biba ebiramu. Ebyo Omukama y’abyogera.


text:
Omubaka omukyala owa Kampala Nabilah Naggayi Ssempala alagudde ku kibuyaga alabwa mu kibiina kyabwe ekya FDC bwategeezezza nti kibuyaga akyakitwalira ddala newankubaddenga enkyukakyuka zaakoleddwa.Nabilah ategeezeza nti kookolo asenkenya ekibiina aviira ddala waggulu mukyo ng’abanene abakituddemu tebaagalira ddala kuwabulwa baafuukadda ba Nnaluwali nga nnyinimu gwebaagereesa.
Ono asinzidde ku gumu ku mikutu emiyungabantu n’agamba nti embiranye eno yavadda okuva Gen Mugisha Muntu lweyeesimba ku Ret Col Dr Kiiza Besigye nti era kyava mu kubeera ekibiina ky’eby’obufuzi ne gufuuka omulimu gw’abamu.